EU odlučila da se obračuna sa pranjem novca nakon nekoliko skandala | Novosti.RS\nEU odlučila da se obračuna sa pranjem novca nakon nekoliko skandala\n03. 11. 2019. u 17:41\nFrancuska i Holandija su najglasnije\nEvropska unija će formirati centralno telo za suzbijanje aktivnosti pranja novca pošto je niz skandala sa visokim profilom ukazalo na slabosti Evrope u sprečavanju protoka prljavog novca kroz njene banke.\nOčekuje se da će ministri finansija službeno ovlastiti Evropsku komisiju da da preporuke za novo "nezavisno izvršno telo sa direktnim ovlašćenjima", navodi se u nacrtu koji bi trebalo da bude odobren na sastanku u decembru.\nMisija ovog tela je da bude policijska finansijska institucija u skladu sa pravilima EU o dubinskoj proveri kupaca i drugim garancijama, prenosi Indikator.ba.\nPROČITAJTE JOŠ -Boris Džonson se izvinio što nije ostvario Bregzit kao što je obećao\nFrancuska i Holandija su najglasnije u zagovaranju formiranja tog novog tela kako bi se izbegle nove krize.\nEvropu je pogodilo nekoliko skandala od kojih je najveće otkriveno pranje ruskog novca preko Danske banke u iznosu od 30 milijardi evra.


Stefan Joksić evropski vicešampion u karateu - Ozonpress :: internet portal\nTag: Evropa, Karate, Stefan, vicešampion\nFinalni okršaj je zbog velikog uloga protekao u prilično izjednačenoj borbi, prvi deo borbe je prošao u ispitivanju snaga, da bi u finišu prštalo na tatamiju. Poveo je Turčin sredinom okršaja sa 2:0, ali je naš borac uspeo da se vrati i bude u konkurenciji za evropski tron.\nUspeo je da izjednači, ne i da preokrene, kao što je to slučaj bio u četvrtfinalnom meču, pa mu je zlato za dlaku izmaklo. Predstavljao je Stefan na sjajan način našu zemlju na kontinentalnom šampionatu i doneo joj je odličje.\nStefan sa svojim čačanskim navijačima\nJoksić, član čačanskog Borca, do borbe za zlato stigao pobedama nad Bugarinom Vasilom Rivovim (5:0), Grkom Nikolasom Gidakosom (4:1), Dancem Lukasom Busk-Matijesenom (8:0), Turalom Agakrazeom iz Azerbejdžana (3:2) i u polufinalu nad Austrijancem Stefanom Pokornijem (5:2).\nStefan i verni navijači\nIpak, više od toga nije mogao, pošto ga je Burak Ujgur zaustavio.\nIzvor: Blic autor: Milan Zarić


Od danas moguć saobraćaj iz Francuske i Ulice Vase Čarapića, zatvara se deo Kolarčeve - Beograd - Dnevni list Danas\nPočetna » Beograd » Od danas moguć saobraćaj iz Francuske i Ulice Vase Čarapića, zatvara se deo Kolarčeve\nOd danas moguć saobraćaj iz Francuske i Ulice Vase Čarapića, zatvara se deo Kolarčeve\nKako napreduju radovi na preslaganju kocke na Trgu republike, tako se i pojedine ulice postepeno otvaraju za saobraćaj, a naš je cilj da građani što pre mogu da ih koriste. Radovi odmiču i ulice se, deo po deo, ponovo otvaraju za saobraćaj, dok se neki delovi zatvaraju kako bi se ceo posao priveo kraju, izjavio je gradski sekretar za saobraćaj Dušan Rafailović.\n0Piše: Danas Online 21. oktobra 2019. 12.53\nVesic,zavrsni radovi Karaburma ul Vojvode Mickai Marjane Gregoran Beograd 3008 2019 photo Predrag Mitic\n– Od danas će saobraćaj biti moguć iz Francuske i Ulice Vase Čarapića ka Dečanskoj, dok će Kolarčeva ulica, od Palate „Albanija” do Trga republike, za saobraćaj biti zatvorena – izjavio je Rafailović.\nPrema njegovim rečima, vozila iz Francuske i Ulice Vase Čarapića moći će da koriste po jednu saobraćajnu traku.\nZbog toga će, kako navode, vozila javnog gradskog prevoza saobraćati sa izmenama. Trolejbusi na liniji 21 saobraćaće na relaciji Trg Slavija – Učiteljsko naselje i nosiće oznaku 21L, trolejbusi na liniji 22 saobraćaće na relaciji Trg Slavija – Kruševačka sa oznakom 22L, dok će trolejbusi na liniji 29 saobraćati na relaciji Trg Slavija – Medaković 3 sa oznakom 29L.\nKako se kaže, autobusi na liniji 31 saobraćaće do privremene okretnice ispred Palate „Albanija” sa oznakom 31L, dok je privremena autobuska linija 22A na relaciji Palata „Albanija” – Trg Slavija.\nIz grada navode da će vozila sa linija 24 i 26 saobraćati delimično izmenjenom trasom – u smeru prema Dorćolu ići će ulicama Trg Nikole Pašića, Dečanskom, Braće Jugović, Francuskom i dalje redovnom trasom, a koristiće stajalište „Dom omladine”. U smeru prema gradu, vozila saobraćaju ulicama Francuskom, Trg republike, Makedonskom, Dečanskom, Trg Nikole Pašića i dalje redovnom trasom, a koristiće privremeno stajalište „Trg republike” ispred scene „Raša Plaović”.\nVozila sa linija 37 i 44, kao i minibus linija E2, kako navode, saobraćaće delimično izmenjenom trasom – u smeru prema Dorćolu ulicama Trg Nikole Pašića, Dečanskom, Braće Jugović, Francuskom i dalje redovnom trasom, a koristiće stajalište „Dom omladine”. U smeru prema gradu, vozila će ići ulicama Francuskom, kroz terminus „Trg republike”, Braće Jugović, Dečanskom, Trg Nikole Pašića i dalje redovnom trasom, a koristiće stajalište „Trg republike”, koje u redovnom režimu koriste linije 43 i 96.\nAutobusi sa linija 43 i 96 će saobraćati skraćenom trasom do terminusa „Železnička stanica (Pančevački most)” i nosiće oznake 43L i 96L. Za ove autobuse se uspostavlja privremeno stajalište preko puta postojećeg u Ulici Jovana Avakumović, navode iz Sekretarijata za saobraćaj grada Beograda.\nAutobusi sa linije 27 će, kako se kaže u saopštenju, u smeru ka Trgu republike saobraćati delimično izmenjenom trasom: Bulevar kralja Aleksandra – Dečanska – Braće Jugović – Francuska – terminus „Trg republike” i koristiće stajalište „Dom omladine”.\nMinibus linija E9 će, navode, u oba smera, umesto preko Terazija, saobraćati trasom Trg Slavija – Beogradska ulica – Bulevar kralja Aleksandra – Trg Nikole Pašića – Dečanska – Braće Jugović – Francuska – Ulica cara Dušana i dalje redovnom trasom. Privremeno neće saobraćati vozila na linijama 5A, 19, 28A i 41.\nDušan Rafailović, Francuska ulica, Ulica Vase Čarapića\nIzmene saobraćaja za vreme gradskog dočeka Nove godine i Ulice otvorenog srca\nIzmena režima saobraćaja na Trgu republike zbog nastavka radova\nDanas i sutra izmene linija zbog promocije kadeta Vojne akademije


Održana radionica o revizijskom uzorkovanju, oceni rizika i izveštavanju u reviziji | Državna revizorska institucija\nOdržana radionica o revizijskom uzorkovanju, oceni rizika i izveštavanju u reviziji\n29. novembar 2013. godina\nPredstavnici Zajedničke radne grupe za saradnju internih i eksternih revizora održali su u Narodnoj skupštini dvodnevnu radionicu o revizijskom uzorkovanju, oceni rizika i izveštavanju u reviziji.\nUzorkovanje je osnovna tehnika u reviziji koja ima za cilj postizanje efikasnog korišćenja resursa revizije, rekao je Radoslav Sretenović, predsednik Državne revizorske institucije. On je dodao da s obzirom da su resursi za vršenje revizije i u okviru Državne revizorske institucije i u jedinicama interne revizije ograničeni, uzorkovanje predstavlja instrument za pokrivanje maksimalnog broja organizacija, a da se pri tom ne izgubi dubina revizije.\nSretenović je podsetio da su Državna revizorska institucija i Centralna jedinica za harmonizaciju Ministarstva finansija osnovale zajedničku radnu grupu čiji je cilj jačanje saradnje u oblastima od zajedničkog interesa.\nGoran Cvejić, pomoćnik ministar finansija naglasio je da Centralna jedinica za harmonizaciju i Državna revizorska institucija od osnivanja dobro sarađuju.\nDa bismo unapredili saradnju državni revizori bi trebalo da prepoznaju rad internih revizora, a interni revizori da prepoznaju način komunikacije sa eksternim revizorima, poručio je Cvejić.\nUlrika Klingenstierna, viši savetnik u SIGMA naglasila je da su revizijsko uzorkovanje, ocena rizika i izveštavanju u reviziji važne teme i za interne i za eksterne revizore. Ona je dodala da je interni i ekstereni revizori treba da sarađuju uzajamno poštujući svoje profesije.\nO revizijskom uzorkovanju govorili su Brord Van Vesting, predstavnik Holandskog revizorskog suda i stalni tvining savetnik u Državnoj revizorskoj instituciji, Najdžel Peni, predstavnik Kancelarije generalnog revizora Velike Britanije i Dragan Stojanović, načelnik Službe za IT u Državnoj revizorskoj instituciji.\nLiam Ficpatrik, stručnjak SIGMA govorio je o oceni revizijskog rizika.\nO izveštavanju u reviziji govorio je, takođe stručnjak SIGMA Majkl Gilfojl.\nRadionici su prisustvovali predstavnici Državne revizorske institucije, Centralne jedinice za harmonizaciju, SIGMA, interni revizori (predstavnici ministarstava, javnih preduzeća, fondova, agencija) i predstavnici Kancelarije za reviziju sistema upravljanja sredstvima EU.\nTehničku i finansijsku podršku održavanju radionice pružila je SIGMA.


Sastanak ASEAN, stigao vođa mjanmarske hunte\nTanjug 24. aprila 2021. 08:12\nNEJPJIDO – Vojni komandant Mijanmara Min Aung Hlaing sastaće se sa regionalnim liderima u Džakarti, što je njegovo prvo poznato putovanje u inostranstvo otkako je hunta preuzela vlast u zemlji.\nRojters prenosi da mjanmarski general danas prisustvuje regionalnom samitu Asocijacije nacija Jugoistočne Azije (ASEAN) i da snimci iz predsedničke palate potvrđuju da je doputovao u glavni grad Indonezije Džakartu.\nRazgovori u indonežanskoj prestonici biće prvi regionalni sastanak za rešavanje krize u Mjanmaru, a njima će prisustvovati lideri i ministri spoljnih poslova 10 država članica ASEAN.\nMin Aung Hlaing lično će prisustvovati samitu, iako to nije zvanično potvrđeno, a aktivisti koji protestuju zbog puča od 1.februara u Mjanmaru, pozvali su na demonstracije u Džakarti istovremeno sa njegovim mogućim pojavljivanjem tamo.\nUprkos riziku od izbegličke krize ili čak građanskog rata u Mjanmaru , 10 članova ASEAN podeljeno je oko toga da li treba preduzimate mere protiv hunte.\nBBC ocenjuje da je ta podela izražena po geografskim linijama, a zemlje „kopna“, one najbliže Kini ,više se protive intervenciji u Mjanmaru, dok su „pomorske“ zemlje, najudaljenije od Kine, više za intervenciju, a domaćin Indonezija je taj koji se najviše zalaže za kolektivni odgovor na krizu.\nGeneralni sekretar Ujedinjenih nacija Antonio Gutereš pozvao je zemlje ASEAN da reše krizu i spreče moguće ozbiljne humanitarne posledice i van granica Mjanmara.\nSpecijalna izaslanica UN za Mjanmar Kristin Šraner Burgener boraviće u Džakarti zbog sastanaka na marginama samita organizacije ASEAN koju čine Malezija, Singapur, Vijetnam, Brunej, Kambodža, Indonezija i Mjanmar.


"Vučić je poslednji čovek u Srbiji kome verujemo" | WebTribune\nHome U FOKUSU “Vučić je poslednji čovek u Srbiji kome verujemo”\nPosted date: септембар 11, 2018 In: U FOKUSU\n“Mi smo posvećeni dijalogu, a Vučić je poslednji čovek u Srbiji kome verujemo. Međutim, ja sam istoričar po obrazovanju i znam da mirovni sporazum sklapate sa neprijateljima, a ne sa prijateljima”, rekao je Hodžaj na panelu posvećenom Zapadnom Balkanu u okviru Bledskog strateškog foruma na temu: “Zapadni Balkan: Izgubljene godine ili nova nada?”.\nKako navodi portal Juropien vestern Balkans (European Western Balkans), Hodžaj je, međutim, odbio da odgovori moderatoru skupa, novinaru “Ekonomista” Timu Džudi na pitanje da li bi prihvatio sporazum koji obuhvata razmenu teritorija i to severnih kosovskih opština za Preševsku dolinu, kao i priznavanje od strane Beograda i članstvo u UN.\nOn je umesto odgovora samo rekao da bi “Kosovo želelo da upotpuni državnost kao multietnička zemlja, u okviru sadašnjih granica”.\n“Postoji politička cena, muke su velike, ali će budućnost nagraditi uporne”, rekao je on, dodavši da postoji jasna većina u grčkom parlamentu i da će Prespanski sporazum sigurno biti podržan.\nPUTIN O UKRAJINI: Bave se političkim trikovima i lažu narod, plaćaju gas dva puta skuplje nego što treba …


Kako da zaključate vaš računar uz pomoć USB memorije ? - Baguje.COM\nKako da zaključate vaš računar uz pomoć USB memorije ?\nSaša Stefanović · 15. 3. 2010.\nDa li ste nekada imali potrebu da zaključate vaš računar tako da ga niko ne dira dok vi niste u blizini ? Ovo se jednostavno može postići kreiranjem korisničkog imena i lozinke u vašem operativnom sistemu, ali i uz pomoć dodatnih programa koji su namenjeni baš za zaključavanje vašeg računara. Jedan od takvih programa je i ovaj o kome upravo pišem. Razlikuje se od drugih što zaključava vaš računar tako što upiše kod na vašu USB memoriju, i prilikom vađenja iste iz računara, on se zaključa. Sve što treba kasnije da uradite da biste otključali računar je da ponovo vratite USB memoriju.\nPredator vam omoguća da zaključate i otključate vaš računar jednostavnim vađenjem ili stavljanjem USB fleš memorije. Možete da koristite bilo koju vrstu USB memorije. Program generiše sigunosni ključ koji će identifikovati vaš USB i uz pomoć njega otključati vaš računar.\nUkoliko bilo ko pokuša da pristupi računaru, on će ga pitati za sigunosnu lozinku, i ukoliko nije tačna uključiće se zvučni alarm. Predator zapisuje sva dešavanja i pokušaje pristupa i prilikom prvog sledećeg uspešnog prijavljivanja vam pokazuje te podatke.\nUkoliko se desi da izgubite USB memoriju, možete otključati računar i uz pomoć lozinke koju odaberete prilikom instalacije programa.\nTakođe, još jedna od sigurnosnih stavki je ta da program menja zapis na vašem USB disku u određenom vremenskom periodu, tako da ukoliko neko uspe da iskopira “ključ” sa vašeg diska, postoji verovatnoća da će taj “ključ” već biti zastareo.\nProgram je u potpunosti besplatan i jednostavan za upotrebu i možete ga preuzeti sa sajta : www.montpellier-informatique.com/predator/\n22. Apr, 2013.\nSledeći članak Kako da sakrijete/zaključate direktorijum ili fajl ?\nPrethodni članak Šta znače oznake filmova R5/DVDSCR/CAM/TS ?


Kvarovi na vodovodnoj mreži – IN info\nCurenje većeg intenzizeta, voda je zatvorena na šiberu kod mosta, u toku je iskop u ulici Dušana Popovića, kod brojeva 104-106. Zbog popravke vodovodne mreže u prekidu je vodosnabdevanja do 15 sati u delu ulice Dušana Popovića, leva strana od Gabrovačke reke i semafora do Seličevice ulice (bez vode i ulica Seličevica).\nVoda na površini, potrebna je intervencija na uglu ulica Studeničke i Somborske. Zbog popravke vodovodne mreže biće u prekidu vodosnabdevanje do 15 sati u Studeničkoj ulici.\nVoda sa ulice puni šahtu, potreban je iskop u naselju Medoševac, u ul. Trg republike, kod broja 54. Zbog radova na popravci priključne veze biće u prekidu vodosnabdevanje do 15 sati u delu ulice Trg republike (ili samo na označenoj adresi).Voda na površini, potreban je iskop u selu Gabrovac, u ulici Omladinskoj, kod broja 6. Zbog intervencije na priključnoj vezi moguć je prekid vodosnabdevanja do 15 sati u delu ulice Omladinske (ili samo na objavljenoj adresi).\nVoda curi i puni šahte u Humskoj ulici, kod broja 33a i na lokaciji infrastruktura železnice Srbije.Zbog popravke priključnih veza moguć je manji prekid vodosnabdevanja do 15 sati u delu Humske ulice.\nBroj poseta: 45\nprethodnaMuzički Evergreen festival održaće se od 1.do 3. septembra\nsledećaAkcija uništavanja komaraca počinje od danas


Definicija i poreklo pojma implementacija\nPrema opšteprihvaćenoj definiciji, izraz implementacija označava ugrađivanje, popunjavanje ili upotpunjavanje nečega ili pak „ugrađivanje“ u nešto, a poreklom je od poznatog latinskog pojma implementum, koji se prevodi kao popunjavanje, dopuna, ispunjavanje.\nPoznat je i danas u upotrebi latinski izraz „implementum contractus“ u značenju izvršenje nekog dogovora ili poštovanje ugovora, odnosno izvršavanje ugovora.\nSinonim za pojam implementacije jeste realizacija, odnosno ostvarivanje nečega u praksi ili primena nekih teorijskih postulata u praktičnom radu.\nOd termina implementacija, izveden je i glagolsi oblik implementirati, koji je u već pomenutom značenju – sprovesti nešto u praktični rad, ostvariti neko delo, izvršiti nešto ili sprovesti nešto zamišljeno u praksi odnosno realizovati ga u neko svrsishodno delovanje.\nTermini implementacija i implementiranje su u žargonskom govoru dosta retki, ali su zato kao termini veoma zastupljeni u medijima, ekonomiji, računarskim tehnologijama, politici i u poslu uopšte, gde imaju jasno i nedvosmisleno značenje sprovođenja nekog dela sa ciljem ostrvarenja uspeha ili nekog željenog rezultata.\nImplementiranje označava često uvođenje nekog dela kako bi se stvorila celina, ili umetanje nečega što nužno nedostaje kako bi se postiglo kompletiranje i realizovalo nešto u praksi na najbolji ogući način.\nTako na primer u informatici, odnosno u računarskim tehnologijama, pojam implementiranja predsatvlja svojevrsno prenošenje apstraktnih podataka na konkretne podatke, koji se mogu upotrebiti u praksi, ali tako da se „preslikavanjem“ sačuvaju sva najvažnija svojstva onoga što se upotrebljava i banalizuje da bi bilo i razumljivo i svrsishodno.\nPojam implementacije i njegova upotreba u savremenom društvu i u nekim datim sferama\nKako je i napomenuto, pojam implementacije se prevodi obično kao neko izvršenje ili primena u praksi, i retko se upotrebljava u svakodnevnom govoru ili životu, te je njegova upotreba najviše i „rezervisana“ za sferu tehnologije, ekonomije, politike, i različito se tumači ali ima posve jednu i jednaku srž ili suštinu.\nTako je u računarskim tehnologijama, pojam implementacije po definiciji suštinski prevođenje nekog sistema iz stadijuma projektovanja u stadijum operativnog rada, odnosno primena neke ili softverske tehnologije ili programskog jezika u praktične svrhe, za rešavanje nekog konkretnog problema.\nNaime, kada neko osmisli apstraktni i visokotehnološki programski jezik, njegova osnova jeste u mogućnosti da se on kao takav „dešifruje“ i da se nađe u primeni u rešavanju nekog konkretnog ili problema ili zadatka, koji ne može biti solidno rešen bez upotrebe visoke tehnologija i jednog takozvanog „kompjuterskog znanja“.\nKada su u pitanju političke sfere, implementacija je termin koji se primarno odnosi na jasno sprovođenje nekog zakona u praksi i na primenu opšte javne politike, putem sprovođenja pisanih pravila i utvrđenih zakona, u već određenim konkretnim političkim situacijama i problemima.\nNaime, poznato je da zakone donosi Parlament neke države i da je Ustav najviši zakonski akt neke zemlje u pisanoj formi, te da poslanici i politički službenici u raznim ministarstvima, dalje samo sprovode već utvrđene članove zakona u skladu sa određenim pravima i u cilju rešavanja nekih političkih akata u praksi.\nDakle, implementacija je realizacija nekog plana ili ideje u praksi, te uopšteno sprovođenje neke politike ili ideologije u raznim društvenim sferama.\nTako na primer postoji termin implementacija u prirodnim resursima, kada se najčešće govori o resursima vode za piće i kada se formira strategija da se implementiraju određeni planovi i ideje, odnosno da se realizuju utvrđeni principi za očuvanje životne sredine, za upotrebu pak prirodnih resursa, ali i za obezbeđivanje dovoljne količine vode za piće.\nDrugi veoma popularan termin u savremenoj praksi, jeste implementacija strategije koja je pojam koji suštinski definiše jedan proces koji je stalan i pravolinijski, te je time i kontinuiran odnosno neprekidan, u smislu upravljanja nekim promenama koje se tiču uopšte neke vrste organizacije ili realizacije na raznim nivoima, pre svega u aspektu ekonomije i poslovanja.\nDakle, implementacija strategije jeste primena procesa koji podrazumeva preoblikovanje ili pak transformisanje jedne strategije koja je osmišljena za primenu u nekoj organizaciji, preduzeću, korporaciji, firmi, i odnosi se na ljudske resurse, poslovne procedure koje treba ispoštovati, kao i na proizvodnju i odnos ulaganja i ostvarivanja kapitala kroz prizmu implementiranja osmišljenih teorijskih rešenja u praktičan rad.\nDanas se smatra da je implementacija postala jedan od najčešće primenjivanih anglicizama, te da označava u prevodu sprovođenje, rezultiranje, ostvarenje, primena u praksi, sprovođenje reči u delo.\nRazlika među pojmovima implementacija – integracija – instalacija u računarskoj praksi\nKako je pojam implemantacija najviše u upotrebi u visokim tehnologijama, nužno je istaći neke osnovne razlike između ovog termina i takođe dosta učestalih pojmova integracija i instalacija.\nNaime, termin implementacija, kao što je u više navrata u tekstu i navedeno, pak informatičkim jezikom rečeno predstavlja primenu nekog programskog jezika u operativnom radu i postizanje rešenja problema preko poznavanja primene nekih programa koji su apstraktni teoretski, dok se ne prevedu u praktične i upotrebljive forme u radu.\nSa druge strane, termin integracija u računarstvu, odnosi se na postupak sažimanja ili sinteze nekih sasvim različitih tehnologija, kako bi se postiglo izvršenje određene tražene ili željene funkcije njihovim zbirnim i jedinstvenim delovanjem.\nDakle, integracija jeste ili spajanje više postojećih programskih jezika ili sistema u jedan i vrlo jedinstven, ili pak proširivanje postojećih operativnih sistema dodavanjem novih rešenja kako bi se postigao željeni rezultat u praksi.\nInstalacija kao treći pojam, jeste fizički akt postavljanja delova opreme ili ugradnja softvera ili nekih delova operativnog sistema, kako i se moglo u delo sprovesti neko programiranje ili dalje stvaranje onoga što se na dalje treba da implementira i da se integriše.\nJasno je dakle, da sam pojam implementacije i glagolski oblik implementirati, predstavlja jednu praktičnu primenu onoga što je prethodno teoretski jasno definisano i osmišljeno, ali koje pak kao takvo nema nikakvu svrsishodnost niti efektivnost ako se ne pronađe njegova upotreba ili ako mu se ne definiše jasan dalji cilj.\nU upotrebi u žargonskom jeziku, implemantacija označava pak negativan kontekst, i to baš dosta često, te se odnosi na nečiju sklonost da se o nekoga drugog okoristi, da nekoga iskoristi za svoje lične potrebe i postignuća, da se „ugradi“, „ogrebe“, kao i sposobnost osobe da lako izmanipuliše nekoga da postupa po njegovim ličnim pravilima ili željama.\nKada se za nekoga u žargonu kaže da se implemantirao, to znači da se „utrpao“ i da je iskoristio situaciju, da se snašao i da se na neki nemoralan način domogao željenog, da je pak zloupotrebio nečiju dobrotu ili postignuća i znanja, za lično ostvarenje i samopromociju, te da se „okitio tuđim perjem“, ali jer je bio snalažljiviji i znao da primeni bolje ono što neko drugi nije.\nIako ne deluje kompleksno ili nejasno, pojam implementacije jeste jedan veoma složen termin i kako je ranije u tekstu i naglašeno, njegov najpribližniji sinonim jeste termin realizacija ili neka i primena i upotreba u praksi, onoga što je teoretski dobro postavljeno kao strategija i rešenje, ali koje dalje zahteva adekvatnu upotrebu u praktičnom smislu.


ATP/WTA MASTERS MAJAMI: Dušan Lajović bolji od kvalifikanta Novikova u prvom kolu :: Blog :: Poslovni Svet\nATP/WTA MASTERS MAJAMI: Dušan Lajović bolji od kvalifikanta Novikova u prvom kolu\nDušan Lajović je, posle odlične južnoameričke turneje na šljaci, najzad krenuo sa pobedama i na betonu. Duci je u prvom kolu turnira Masters 1000 serije u Majamiju bio bolji od kvalifikanta, naturalizovanog Amerikanca Denisa Novikova, sa 6:1, 7:6 (7:5). Mogao je srpski teniser i pre taj-breka da završi susret u svoju korist, imao je servis na 6:1, 5:4 i jednu meč loptu, ali je na kraju ipak u drugom setu odlučio 13. gem.\nLajović je izvanredno odigrao prvi set. Već od starta meča stavio je do znanja autsajderu (153. na ATP listi) da nema šta da traži, ekspresno je poveo sa 3:0 i, kasnije, još jednim brejkom, priveo set kraju sa ubedljvih 6:1.\nBivši hokejaš je pružio znatno jači otpor u nastavku meča, mada se i Dušan prilično opustio posle lako dobijene uvodne deonice.\nNaturalizovani Amerikanac, ruskog porekla (rođen u Moskvi), pretrpeo je brejk u petom gemu, srpski teniser je vodio sa 4:2 i 5:3 i činilo se da će zabeležiti rutinsku pobedu u dva seta. Ipak, na 5:4, kada je trebalo završiti meč, Duciju se malo "stegla ruka", nije iskoristio jednu meč loptu (40:30), pa je Novikov uzvratio ri-brejkom za 5:5.\nSrpski teniser je imao novu priliku za oduzimanje servisa rivalu u narednom gemu, ali je nije iskoristio. Potom je u 12. gemu Novikov imao jednu set loptu na servis Lajovića, ali je naš as uspešno neutralisao tu pretnju i stiglo se do taj-breka.\nU odlučujućem 13. gemu Duci je dominirao do prve promene strana i poveo sa ubedljivih 5:1. Nažalost, umesto da na svoj servis stigne do pet vezenih meč lopti, Lajović je opet malo popustio i Rus sa američkim pasošem je prišao na 5:4. Poveo je srpski Dejvis kup reprezentativac sa 6:4, ali prvu meč loptu na svoj servis nije uspeo da realizuje. Ipak, drugu jeste i to na servis gorostasnog Novikova (193 cm) - 7:5 i 2:0 u setovima.\nPosle prvog ATP polufinala u karijeri, nedavno u Sao Paolu, Lajović je 70. igrač planete, što je blizu njegovog najboljeg rejtinga iz 2014. godine, kada je stigao do 57. pozicije na svetskoj rang listi.\nRival našeg asa u narednoj rundi je 11. nosilac, Marin Čilić. U jedinom prethodnom susretu ove dvojice tenisera, koji je igran 2014. godine, Hrvat je bio uspešniji na domaćem terenu u Zagrebu, sa 6:4, 7:5.\nŽREB ZA US OPEN POVOLJAN ZA SRPSKE TENISERE: Đokoviću otvoren put do finala ZAVRŠENO EVROPSKO PRVENSTVO U KOŠARCI ZA OMLADINCE LETONIJA 2018: Srbija odbranila tron, Marko Pecarski MVP šampionata ZAVRŠENO EP U KOŠARCI ZA DAME: Srbija prvi put šampion Evrope, izboren plasman na OI u Riju SVETSKA GRUPA DEJVIS KUPA - ČETVRTFINALE: Srbija ubedljiva, maksimalne pobede Đokovića i Troickog ATP Masters Rim: Šardi šokirao Federera BARAŽ ZA EVROPSKO FUDBALSKO PRVENSTVO MLADIH REPREZENTACIJA: Bezbolan poraz Srbije OTVORENO PRVENSTVO FRANCUSKE U TENISU 2018 - ČETVRTO KOLO: Novak lako pobedio Verdaska, sledeći rival senzacija turnira Čekinato POČEO ATP MASTERS 1000 TURNIR U PARIZU: Pobeda Viktora posle spasene dve meč lopte, poraz Lajovića Vanredni izbori u Srbiji 2014: Zar opet ROLAN GAROS - PRVO KOLO: Novak i Viktor ubedljivi na startu, Janko, Dušan i Jelena ispali ZAVRŠENO SP U VODENIM SPORTOVIMA U RUSIJI: Srbija dominantno do zlata, potop Hrvata WTA TENIS: Ana Ivanović objavila odluku o završetku profesionalne sportske karijere ZAVRŠENO SVETSKO PRVENSTVO U VATERPOLU ZA MLADE: Bronza za Srbiju, Grčka šampion ATP Masters Rim: Zimonjić i Nestor u polufinalu ATP I WTA TURNIR U INDIJAN VELSU: Najzad prava igra Novaka, Dušan zaustavljen


Bivši muzičar zaposlen u Vladi kupio firmu i odmah dobio 4,9 MILIONA od Ministarstva kulture! – Gerila\nGerila > Društvo > Bivši muzičar zaposlen u Vladi kupio firmu i odmah dobio 4,9 MILIONA od Ministarstva kulture!\nobjavljeno na Oct. 12, 2018 u 12:14 pm\nOvogodišnji konkurs za sufinansiranje medijskih sadržaja namenjenih televiziji već je izazvao burne reakcije stručne javnosti!\nPROČITAJTE JOŠ: U INAT BLATOIDIMA: SERGEJ OBJAVIO KLJUČNI DOKAZ DA NJEGOVA FODNACIJA RADI PO ZAKONU!\n– U aplikacionom dokumentu „Essentis“-a navodi se da ima 15 zaposlenih, iako u izveštaju APR-a stoji da nema zaposlenih, a čak ni osnivačica i u tom trenutku direktorka preduzeća Tatjana Lukić nije se vodila kao zaposlena u preduzeću. Pored toga, „Essentis“ je za proizvodnju medijskih sadržaja registrovan dan pred zaključenje konkursa, a do tada su se bavili konsultantskim aktivnostima u vezi sa poslovanjem i ostalim upravljanjem – navodi se u analizi medijskih udruženja.\nSavković je u izjavi za “Danas” naveo da je ovakav propust bio dovoljan da Ministarstvo podnese krivičnu prijavu protiv ove firme, a umesto toga oni su im dodelili novac. On još i dodaje da su se pojavile nove informacije koje bacaju sumnju na firmu “Essentis”.\n– To što je Vladimir Đurić, poznatiji kao Đura Mornar, kupio ovu firmu, jeste novi momenat u ovo priči. Treba ispitati to što je on, kao Vladin službenik, zaposlen u Vladinoj kancelariji za ljudska i manjinska prava kao PR, neko vreme zaposlen u Ministarstvu kulture, i član komisije koja je ove godine dodeljivala sredstva za štampane medije, odjednom postao vlasnik firme koja prošle godine nije imala promet, a sad dobija od istog tog ministarstva 4, 9 miliona – naveo je Savković.\nVladimir Đurić (na slici ispod) za “Danas” je izjavio da on nema nikakve veze sa ovom firmom, a čak i da ima, ne vidi ništa sporno u tome, a čak i ako “uzme” navedenu firmu, on veruje da će ona poslovati regularno.\n– Ja ne znam o čemu se radi, valjda znate koliko godina se bavim raznim stvarima tako da bih voleo o tome da se piše. Jesam, bio sam u komisiji za konkurse za dnevne novine, ove godine, ali to nije problem. Čak i da sam preuzeo tu firmu, to nije bilo u vreme kad su rađeni konkursi niti imam bilo kakve veze sa tim konkursima. Firma je regularno dobila sredstva. Čak i ako je ja preuzmem, ja ću to da uzmem zato što mislim da može dobro da radi, da bude sve kako treba – naveo je Đurić.\nPROČITAJTE JOŠ: (VIDEO) ZAŠTO NIKADA NEĆU OTIĆI U LIDL?\nInteresovanje za poslovanje firme “Essentis” opravdano zbog brojnih informacija o zloupotrebama koja su priložila udruženja, Đurić je rekao za “Danas” da postoje drugačiji motivi i interesi.\n– To je sve napravio Nino Brajović (bivši državni sekretar za medije, prim aut.), on je dao tu informaciju UNS-u zato što hoće mesto državnog sekretara za informisanje Aleksandra Gajovića. On njega napada da mu ospori konkurs, to je glavni razlog – zaključuje Đurić.\nTagovi4 miliona dinarađura mornaressentislažna firmamedijinamešten konkursnaprednjacisnssrpska napredna strankastanje u medijimavladan vukosavljevicvladimir đurić


Sirijska vojska opkolila turske snage u Ras el Ajnu - Sputnjik Srbija\n22:34 20.10.2019 (osveženo 22:41 20.10.2019) Preuzmite kraći link\n„Postoji verovatnoća da se turske snage neće dugo nalaziti u tom gradu, da će se povući. Sirijska vojska ih je opkolila, zato se i ne bojimo“, rekla je ona.\nOna je takođe izrazila uverenje da će sirijske snage uskoro preuzeti u svoje ruke kompletnu teritoriju zemlje.\n„Na našoj teritoriji uskoro neće biti nikakvih Turaka. Čak i ako bude Kurda, oni će biti u okviru sirijske države, pod zaštitom sirijske vojske. Mi nećemo trpeti nikakvu okupaciju, ni Turske, ni bilo koje druge zemlje“, naglasila je.\n„Oko 90 odsto teritorije je u rukama sirijskih vlasti. Mi cenimo pomoć saveznika, pre svega Rusije i to po pitanju borbe protiv terorizma. Sever će biti oslobođen i biće sve u skladu sa dogovorom koji osigurava poštovanje interesa sirijskih vlasti“, zaključila je.


Narodni poslanik i šef poslaničke grupe Srpske napredne stranke Aleksandar Martinović je juče, 5. decembra 2019, na svojoj konferenciji za štampu pomenuo i nedeljnik „Vreme“.\nKonkretno: da smo „spektakularno najavljivali da će ‘Vreme’ da dokaže, da će ‘Vreme’ da obelodani sve telefone Andreja Vučića, listinge, kako ga je Koluvija zvao, u koje vreme ga je zvao, šta mu je rekao i tako dalje… Nema ničega o tome u tekstu. Ima samo napada kada se sublimira sve ono što je tamo napisano – e Aleksandar Vučić je kreten, e ovaj Aleksandar Vučić je budala, ovaj Aleksandr Vučić ne zna ništa…“\nU izjavi Aleksandra Martinovića istinito je samo da u tekstu sa naslovne strane „Vremena“ zaista nema ničeg od onog što on pominje. Sve ostalo, čitava ta „spektakularna najava“, u potpunosti predstavlja nedopustivu klevetu. Reč je, dakle, o gomili laži: „Vreme“ nije najavljivalo da će obelodaniti telefone Andreja Vučića, ni kako ga je Koluvija zvao, ni u koje vreme ga je zvao, ni šta mu je rekao.\nRedakcija nedeljnika „Vreme“\nAleksandar Martinović Aleksandar Vučić Vreme\n← Vesna Mališić: Iza plakata o NIN-u stoji vlast\nMađarska kaznila Fejsbuk zbog zavaravanja korisnika →


Tokom svoje istrage Flin je posetila nekoliko seminara sa perikom i lažnim naočarima, da bi prikrila da je došla da istraži šta se tu konkretno dešava i da bi naravno izbegla da je neko prepozna. Nakon što su je regrutovali ubrzo dolazi da prave istine MLM-a, a to je da nema ništa od prodaje, da su proizvodi samo legalan izgovor pred zakonom, a da je pravi izvor “zarade” regrutacija.\nJer kako je sama probala, ubrzo je uvidela da su proizvodi izuzetno skupi u poređenju sa drugim proizvodima iz slične branše koji se mogu nabaviti u skoro svakoj prodavnici ili marketu. Na pitanje oko problema sa prodajom, Elin instruktor ili mentor joj je naglasila da mora da regrutuje, da napravi svoj “tim.”\nU Yonique promotivni materijal taj aspekt MLM-a navodi pod skraćenicom RITA – Recruiting Is The Answer, što u prevodu znači Regrutacija je Odgovor, i da će se samo na taj način dostići zarada od šest cifara.\nPovezan tekst: Onecoin-Onelife Finski Dokumentarac\nPovezan tekst: Manjak novih tekstova\nAko biznis ne ide dobro nije problem u kompaniji ili MLM-u, već u načinu kako razmišljate. Ova tematika je uvela Flin u dodatni sistem MLM-a, koji se odnosi na takozvano unapređenje ličnosti putem motivacionih seminara, kako postati uspešan, razmišljajte kao uspešan vlasnik svog “biznisa”, budite pozitivni, izbegavajte prijatelje koji vas ne podržavaju u poslu itd. Sve što veoma nalikuje sektaškom načinu ispiranja mozga, što odvaja individualnu ličnost od bližnjih, porodice, prijatelja itd.\nFundamentalni deo sekte jeste kontrola odnosa kod pojedinca, kad utiču na vas s kim treba da budete, sa kim da se družite, koga da izbegavate, s kim da prekinete odnose, kome da se klanjate, kome da verujete bez pogovora itd. U MLM-u teže da vas zadrže u svojoj paukovoj mreži, da imate utisak kako ste deo nečeg grandioznog, dok sa druge strane gledaju da vas izoluju od uticaja spoljašnjeg sveta, kao što su ucenjivanja da ne bi trebali da gubite vreme na internetu ili na TV ili u društvu koji nisu deo sistema, jer to može negativno uticati na vaš “uspeh”. Zato su u MLM-u negativa, sumnja, zarade i kroslajn (razgovori između linija ) velika tabu tema jer kad bi članovi počeli međusobno da razgovaraju koliko je ko uspeo da ostvari uz utrošeno vreme, veoma brzo bi se uvidela prava istina o MLM “poslovanju”.\natrakcioni marketingmlm prevaramrezni marketingnetwork marketing\nReši zadatak* 85 + = 86


Takmičenje je počelo osvajanjem prvog mesta na opštinskom, a zatim i na gradskom takmičenju. Škola "Sveti Sava" iz Vrčina bila je domaćin međuokružnog takmičenja održanog 5. novembra u Sopotu gde je takođe osvojila prvo mesto i plasman na republičko takmičenje.\nRepubličko takmičenje za ekipu iz škole "Sveti Sava" počelo je utakmicom protiv predstavnika Iđoša, na kojoj je ekipa osvojila pobedu rezultatom 11:10 i tako se plasirala u grupu koja je odlučivala o provom mestu, gde su pored "Svetog Save" bili i predstavnici Azanje i Kaća.\nUčenice škole "Sveti Sava" savladale su ekipu iz Azanje sa 14:5. Utakmica koja je sve odlučivala bila je protiv Kaća, gde je ekipa škole "Sveti Sava" pobedila sa 21:8.\nSpasao komšije iz zapaljene zgrade\nDa nije bilo Radeta Orlovića (38), požar koji je u nedelju izbio u zgradi u Kosmajskoj ulici 28 mogao je da preraste u tragediju. Odmah nakon što je osetio dim u stanu ispod svog, Rade je evakuisao sve komšije, isključio struju u zgradi i pomogao vatrogascima da ugase vatrenu stihiju koja se uveliko širila spratom.


Dodik podiže zid od 2,5 metra oko svog sjedišta u Istočnom Sarajevu! (FOTO) - INFORMACIJA JE KAPITAL - Capital.ba\n08. okt. 2018. 13:37 Objavljeno u EKSKLUZIVNO, OSTALO\nVlada Republike Srpske u januaru 2015. godine je za 26,6 miliona KM kupila zgradu od 9.077 kvadratnih metara u Istočnom Sarajevu za smještaj predstavnika RS u institucijama BiH, o čemu je portal CAPITAL pisao u tekstu Vlada za 26,6 mil. KM kupila zgradu za predstavnike RS u Sarajevu!!!\nObjekat se nalazi u Ulici Vojvode Radomira Putnika bb, Bijelo Polje, Istočno Sarajevo i ima poslovni i rezidencijalni dio predviđen za smještaj predstavnika Republike Srpske u zajedničkim institucijama BiH.\nKljučne riječi: istocno sarajevo, izbor, izdvajamo, milorad dodik, objekat Vlade RS, predsjednistvo bih, vazno\n07. dec. 2018. 14:36\nTreba čovjeku objasniti da je Istočno Sarajevo Sarajevo i to u Bosni.


Od nezaposlenosti do izrade unikata - Sremske Novine\n5. 12. 2021., 05:09\nOd nezaposlenosti do izrade unikata\n9. novembar 2020. godine\nEtno mreža je uz podršku ambasada Kanade, SAD i Izraela, u saradnji sa Nacionalnom službom za zapošljavanje, lokalnom samoupravom Grada Sremska Mitrovica i udruženjem “Zlatno runo Sirmijuma”, u proteklom periodu organizovala drugu po redu radionicu pustovanja vune. Radionica je obima četiri nedelje, i namenjena je nezaposlenim ženama, koje žele da se bave izradom rukotvorina zasnovanih na kulturnom nasleđu Srbije, sa ciljem očuvanja tradicije i kulture.\nGrupu čini sedam žena, na čelu sa edukatorkom Olgicom Savić, članicom udruženja “Zlatno runo Sirmijuma”, koja je pre dve godine završila obuku pustovanja, uspešno se bavi ovim poslom i član je Etno mreže.\nSve polaznice koje uspešno završe radionicu pustovanja, dobiće sertifikat Etno mreže, a za najbolji završni rad i opremu za pustovanje, sertifikati će biti dodeljeni krajem godine, na završnoj svečanosti u prisustvu diplomatskog kora.\nTakođe, u dogovoru sa gradskim rukovodstvom, u planu je izrada proizvoda od pustovane vune, za potrebe gradskog suvenira i protokolarnih poklona, sa motivom Solomonskog čvora, koji je među prvim motivima pronađenim na mozaicima Carske palate, pa tako predstavlja jedan od zaštitnih znakova našeg grada, odnosno Sirmijuma.\nSavska voda i dalje ispravna\nDogovor okončao štrajk u “...\nMITROVAČKA SKUPŠTINA REŠILA: SPO...\nU četvrtak počinje “Srem folk fest”


Rezervišite salu u Hotelu Metropol za vašu proslavu\nNeverovatni apartmani, koji u potpunosti pravdaju kraljevski ugođaj ove “palate“, svojim gostima pružaju uvek nova i nezaboravna iskustva – bilo da su kao svetski putnici rezervisali apartman na više noći, ili odlučili da priušte sebi bar jednu noć sa daškom luksuza u sopstvenom gradu.\nSa ukupno 198 predivnih soba za goste i 38 apartmana, među kojima je i predsednički apartman, salom za organizaciju važnih događaja, poslovnim prostorom za konferencije i fine dining restoranom, Metropol Palace sadrži sve što vam je potrebno za ugođaj kome nijedan hotel ne može da parira.\nTakođe, 25 metara dugačak bazen, sauna, đakuzi, teretana, parno kupatilo i 6 različitih soba za spa tretmane, pružiće vam sve što želite od odmora i bega od svakodnevnih aktivnosti, pa i više od toga!\nMetropol Palace je mesto u kakvom zaslužujete da provedete najlepše trenutke – ne samo pri prvoj poseti, već i svakoj narednoj!\nProverite raspoloživost sale u Hotelu Metropol


Press Online :: Svet :: Grčka suspendovala zahteve za AZIL\nGrčki zvaničnici navode da su sprečili blizu 10.000 migranata da pređu granizu iz Truske. Premijer Kirjakos Micotakis rekao je da je Grčka povećala "nivo odvraćanja na granicama do maksimuma". Grčka je saopštila danas da se suočava sa ozbiljnom pretnjom više hiljada migranata na njenim granicama pošto je Turska omogućila njihovo kretanje.\n-U ovim uslovima sadasnja situacija je aktivna, ozbiljna, teška pretnja nacionalnoj bezbednosti Grčke, rekao je portparol vlade Stelios Pecas.\nPrema njegovim rečima, Turska ohrabruje takvo kretanje migranata. Od kada je Ankara saopštila da više neće sprečavati kretanje migranata sa EU, veliki broj ljudi okupio se na granici sa Grčkom, gde je došlo do incidenata kada su grčki policajci koristili suzavac protiv migranata koji su ih gađali kamenjem. Grčka vlada je sinoć saopštila da je za 24 sata sprečen ulazak 9.972 lica iz Turske oko Evbosa, a da su uhapšene 73 osobe.


SAD bi morale drastično da smanje oslobađanje gasova staklene bašte\nDirektor Američkog Instituta za politiku zemlje, Lester Braun, predstavio je ambiciozni plan za drastično smanjenje oslobađanja gasova staklene bašte u svetu, u narednih 12 godina.\nOba američka predsednička kandidata kažu da su predani usmeravanju Sjedinjenih Država na put smanjenja oslobađanja takozvanih "gasova staklene bašte" za 60 do 80 procenata, do 2050. godine. Funkcioneri Evropske unije kažu da rade na neposrednije izvodljivom planu, da se oslobađanje štetnih gasova do 2020. smanji za 20 procenata. Međutim, direktor vašingtonskog Instituta za politiku zemlje, Lester Braun, kaže da su obe te inicijative nedovoljne. Umesto da se oslobađanje štetnih gasova do 2020. godine smanji za petinu, ili da se do 2050. smanji za više od polovine, Braun kaže da bi svet morao da smanji oslobađanje tih gasova za čitavih 80 odsto, i to ne kasnije od 2020. godine. To zvuči preambiciozno, ali Braun predlaže tri osnovne strategije.\n"Prva je da se u čitavoj svetskoj privredi sistematski podiže nivo efikasnosti korišćenja energije. Druga je masovni prelaz sa fosilnih goriva na obnovljive izvore energije. I treća - zabrana sečenja šuma, uz veoma ambicioznu inicijativu njihove obnove sađenjem milijardi drveća."\nBraun je taj plan predstavio tokom telekonferencije sa američkim i stranim izveštačima. Prema njegovim rečima, zamenjivanje klasičnih sijalica sa užarenim vlaknom novim, fluorescentnim sijalicama, smanjilo bi potrošnju struje u svetu za 12 procenata. To bi omogućilo Sjedinjenim Državama i drugim zemljama da zatvore na stotine termoelektrana na ugalj i tako smanje oslobađanje gasova staklene bašte.\nBraun takođe preporučuje masovnu izgradnju elektrana na vetar, sunce i geotermalnu energiju. Te elektrane služile bi za punjenje akumulatora nove generacije hibridnih vozila, koja se sada razvijaju u Sjedinjenim Državama i Japanu. Prelaz sa motora sa unutrašnjim sagorevanjem, kombinovan sa ulaganjem u javni prevoz, imao bi dramatičan efekat na zagađivanje vazduha.\nBraun dodaje da političari u svetu imaju tendenciju da ocenjuju koliko je smanjenje oslobađanja gasova staklene bašte politički izvodljivo, ali kaže da je to pogrešan pristup. Umesto toga, kaže on, političari bi trebalo da se pitaju koliko je smanjenje neophodno da se izbegne ekološka katastrofa.\n"Reč nije samo o klimatskim promenama. To se tiče i bezbednosti izvora hrane. Ako nastavimo ovako, led na Grenlandu će se verovatno istopiti što će podići nivo mora za 7 metara. A to bi moglo da stvori na stotine miliona izbeglica pobeglih od rastućeg mora."\nKritičari često uzvraćaju da su takvi planovi skupi i da bi ograničili ekonomski rast. Braun kaže da bi dugoročna cena neektivnosti bila veća i da bi vlade trebalo da razmotre smanjenje poreza na prihode, uz istovremeno povećanje poreza na potrošnju energije i zagađivanje.


FES | Akademija Ženskog Liderstva\nSocijaldemokratkinje Zapadnog Balkana za Evropsku uniju\n[:sr]One od evropskih zvaničnika kojima je deklaracija poslata očekuju da se i dalje odlučno bore i da:\npotvrde perspektivu pridruživanja zemalja Zapadnog Balkana i otvaranje pristupnih pregovora sa Severnom Makedonijom i Albanijom, viznu liberalizaciju za građane i građanke Kosova i ubrzavanje integracija Bosne i Hercegovine u EU;\npodrže napore u borbi za ženska ljudska prava i rodnu ravnopravnost u zemljama Zapadnog Balkana;\npodrže napore na izgradnji jake regionalne mreže žena posevećenih EU integracijama.\nAkademija ženskog liderstva, u saradnji sa Fondacijom Friedrich Ebert, je u drugoj polovini 2019. Godine organizovala prvu zajedničku „Regionalnu FES aktivističku Akademiju ženskog liderstva“. Ova Akademija je bila namenjena aktivistkinjama iz socijaldemokratskih stranka i društvenih pokreta iz čitavog regiona Zapadnog Balkana. Cilj Akademije je bio povezivanje aktivistkinja u širi front borbe za ravnopravnija, razvijenija, socijalno odgovornija društva, zasnovana na evropskim vrednostima mira i blagostanja, društva po meri žena.\nAkademiju su finansijski pomogli Regionalna kancelarija FES – SOE Dijalog uJugoistočnoj Evropi i Fondacija Max van der Stöel.\nKontakt osobe: Miloš Đajić: milos.djajic@cmv.org.rs +381 63 578 361\nAna Manojlović Stakić (fondacija Friedrich Ebert) ana.manojlovic@fes-serbia.org\n Akademija ženskog liderstva je udruženje građanki i građana nastalo iz programa koji je 2012, pokrenuo Nacionalni demokratski institut, a koji su zajednički realizovali Beogradski fond za političku izuzetnost, Centar modernih veština i Centar za podršku ženama. Osnovni zadatak Akademije je da okuplja i jača kapacitete žena angažovanih u javnom i političkom životu Srbije i povezuje ih u borbi za unapređenje ženskih ljudskih prava i rodne ravnopravnosti. Akademija danas ima više od 170 alumnistkinja koje su narodne poslanice, odbornice, članice gradskih i opštinskih veća, državne sekretarke, direktorke…[:]


Evropske igre : Južne vesti\nNiški košarkaši završili na sedmom mestu na Evropskim igrama\n10:11, 30. 7. 2018.\nPobedom od 104:100 nad ekipom Univerziteta iz Sevilje košarkaši Univerziteta iz Niša zauzeli su sedmo mesto na Evropskim univerzitetskim igrama u Portugaliji.\nItalijani zaustavili Nišlije na Evropskim igrama\n12:03, 27. 7. 2018.\nDva slobodna bacanja i trojka koju su pogodili Italijani u poslednjem minutu meča, ostavili su košarkaše Univerziteta u Nišu bez plasmana u polufinale Evropskih univerzitetskih igara. Srbi su u četvrtfinalu tesno izgubili od studenata iz Bolonje, rezultatom 70:68.\nNiški košarkaši u četvrtfinalu Evropskih univerzitetskih igara\n10:29, 25. 7. 2018.\nI treću pobedu zabeležili su košarkaši iz Niša, koji predstavljaju Srbiju na Evropskim univerzitetskim igrama, a ovog puta savladali su domaćine Portugalce sa ubedljivih 76:59. Tako su se kao prvi u grupi plasirali u četvrtfinale, u kome ih očekuju studenti iz Bolonje.\nNiški košarkaši pobedama otpočeli Evropske univerzitetske igre\n16:13, 23. 7. 2018.\nJednom tesnom i jednom veoma ubedljivom pobedom otpočeli su košarkaši Univerziteta u Nišu nastup na Evropskim univerzitetskim igrama, na kojima predstavljaju Srbiju. Oni su nadigrali Talin i deklasirali tim iz Nemačke, pa im je u grupnoj fazi ostao još duel sa domaćinom Portugalijom.\n13:11, 21. 7. 2018.\nPobeda od 3:1 nad italijanskim odbojkašima sa Univeziteta u Bolonji, donela je Nišlijama novu evropsku medalju. Odbojkaši Univerziteta u Nišu koji predstavljaju Srbiju na Evropskim univerzitetskim igrama, osvojili su bronzu na ovom takmičenju i tako ponovili uspeh od pre dve godine.\nOdbojkaši izgubili u polufinalu Evropskih univerzitetskih igara\n11:11, 20. 7. 2018.\nJedan tim iz Istanbula savladali su niški odbojkaši bez problema, ali pred drugim su poklekli. U polufinalu Evropskih univerzitetskih igara odbojkaši iz Niša, koji predstavljaju Srbiju, ubedljivo su poraženi od turskog Univerziteta Bejkent sa 3:0, a za medalju će se boriti sa Bolonjom iz Italije.\nČak 4 zlata i srebro za Nemanju Tadića na Evropskim igrama\n13:15, 26. 7. 2016.\nTime što je u svakoj od 5 disciplina u kojima se takmičio na Evropskim univerzitetskim igrama u Hrvatskoj osvojio medalju - i to 4 zlatne i jednu srebrnu, niški plivač Nemanja Tadić je postao najuspešniji srpski pojedinac na ovom prestižnom takmičenju.\nBronza na Evropskim igrama za džudistu Univerziteta u Nišu\n12:12, 26. 7. 2016.\nPretposlednjeg dana Evropskih univerzitetskih igara u Hrvatskoj, još jedan niški student je svom univerzitetu doneo medalju - u ponedeljak bronzom se okitio i džudista David Tekić.\nOdbojkaši Univerziteta u Nišu bronzu doneli kući\n16:04, 25. 7. 2016.\nSreću što su na Evropskim univerzitetskim igrama u Hrvatskoj osvojili bronzanu medalju odbojkaši Univerziteta u Nišu podelili su jutros sa prijateljima koji su ih dočekali ispred zgrade Univerziteta.\nBronza za niške odbojkaše u Hrvatskoj\n19:37, 24. 7. 2016.\nU utakmici za treće mesto na Evropskim univerzitetskim igrama u Hrvatskoj najbolji studenti odbojkaši iz Niša pobedili su kolege sa Univerziteta u Njukaslu i okitili se bronzanim odličjem.\nZlato za niškog plivača na univerzitetskim igrama u Hrvatskoj\n11:16, 24. 7. 2016.\nNiški plivač Nemanja Tadić osvojio je zlatnu medalju na 100 metara slobodnim stilom i tako, posle rukometaša, upisao još jedno zlatno odličje za niški Univerzitet.\nOdbojkaši iz Niša u polufinalu Evropskih univerzitetskih igara\n15:01, 23. 7. 2016.\nNakon pobede nad odbojkašima sa zagrebačkog Univerziteta, Nišlije su se plasirale u polufinale gde će snage odmeriti sa odbojkašima iz španske Almerije.\nNiški odbojkaši sa Zagrepčanima za polufinale\n15:59, 21. 7. 2016.\nPosle dve pobede u grupi, najbolji studenti odbojkaši iz Niša na Evropskim univerzitetskim igrama u Hrvatskoj izgubili su od kolega sa Univerziteta iz Njukasla. Ipak, kao drugi plasirali su se u polufinale gde ih čeka Univerzitet iz Zagreba.\nDve pobede niških odbojkaša na igrama u Hrvatskoj\n16:58, 19. 7. 2016.\nNajbolji studenti odbojkaši iz Niša sa 3:0 i 3:1 u setovima savladali su kolege sa Univerziteta u Splitu i Univerziteta iz Valensije u prvom i drugom kolu odbojkaškog turnira na Evropskim univerztetskim igrama u Hrvatskoj.\nZlatni rukometaši stigli u Niš\n13:30, 19. 7. 2016.\nU prepodnevnim satima ispred zgrade Univerziteta u Nišu parkirao se autobus koji je iz Hrvatske dovezao niške studente, rukometaše koji su se na Evropskim univerzitetskim igrama okitili zlatom.\nNiški košarkaši sedmi, rukometašice osme u Hrvatskoj\n10:19, 19. 7. 2016.\nMuška košarkaška i ženska rukometna ekipa niškog Univerziteta na Evropskim igrama u Hrvatskoj nisu došle do medalja, već su u izuzetno jakoj konkurenciji osvojili sedmo, odnosno osmo mesto.\nRukometaši iz Niša osvojili evropsko zlato u Hrvatskoj\n09:29, 19. 7. 2016.\nEkipa najboljih studenata rukometaša sa niškog Univerziteta osvojila je zlatnu medalju na Evropskim univerzitetskim igrama u Rijeci pošto su u finalu bili bolji od rukometaša sa Univerziteta u Kelnu i slavili rezultatom 38:35.\nNove pobede niških košarkaša i rukometaša u Hrvatskoj\n19:02, 15. 7. 2016.\nEvropske univerzitetske igre u Hrvatskoj za košarkaški i rukometni tim niškog Univerziteta počele su više nego dobro. Na samom startu igara u 3 utakmice, zabeležene su 3 pobede.\nPobede za niške studente u košarci i rukometu na igrama u Hrvatskoj\n16:10, 14. 7. 2016.\nNajbolji košarkaši, rukometaši i rukometašice niškog Univerziteta ostvarili su pobede u prvom kolu svojih takmičenja na Evropskim univerzitetskim igrama u Hrvatskoj.\nČetvoro Nišlija zasada učesnici evropske Olimpijade\n12:06, 20. 5. 2015.\nBokserka Lidija Marjanović, karatistkinja Branka Aranđelović i gimnastičari Miloš Paunović i Petar Veličković iz Niša sigurni su učesnici prvih evropskih Olimpijskih igara u Bakuu.


Beta\t 27. avgusta 2016. 12:50\nNa putevima Srbije saobraćaj se odvija bez zastoja, a vozila se zadržavaju na graničnim prelazima s Hrvatskom, na izlazu iz zemlje na Batrovcima čekaju oko dva sata, dok na prelazu Šid čekaju oko 80 minuta, saopštio je danas Auto-moto savez Srbije (AMSS).\nVozačima se savetuje da sa Hrvatskom koriste granične prelaze Sot, Bačka Palanka ili Bogojevo, a sa Madjarskom – Kelebiju ili Bački Breg, dok su granični prelazi Bački Vinogradi, Djala, Bajmok i Horgoš II otvoreni od 7.00 do 19.00.\nAMSS je naveo da vozila na graničnom prelazu Horgoš sa Madjarskom na izlazu iz Srbije čekaju oko sat vremena.\nNa graničnim prelazima sa Crnom Gorom trenutno nema zadržavanja dužih od 15 minuta, a konstantno je jak priliv vozila na graničnom prelazu Gradina sa Bugarskom, gde se na ulazu u Srbiju čeka oko sat vremena.\nNa prelazu Preševo sa Makedonijom na ulazu u Srbiju vozila čekaju oko 60 minuta.\nVreme zadržavanja vozila na naplatnoj rampi Bubanj Potok je 20 minuta, a na ostalim naplatnim rampama do 10 minuta.


Kinezi se šire u Smederevu, biće i novi industrijski park – Semendria\nTjenđin — Tokom posete srpske državne delegacije Kini potpisana su i dva dokumenta koji se odnose na Železaru Smederevo i izgradnju industrijskog parka u Smederevu.\nPrema njegovim rečima, očekuje se da kineski Hbis do kraja meseca uputi Vladi Srbije master plan o industrijskom parku, kada će se preciznije znati koliko će industrija u parku poslovati i “kog gabarita” će biti.\n“Verujem da će Kinesko-srpski industrijski park u Smederevu, kad taj projekat bude realizovan, imati kapacitet da uposli oko 20.000 ljudi. To je od velikog značaja, ne samo za Smederevo, veće će to biti veoma značajno za čitav okrug, ali i za bužet Republike Srbije”, rekao je Stevanović, koji je u poseti Kini kao član delegacije Srbije, predvođene predsednikom Aleksandrom Vučićem.\n“U Industrijskom parku će, na površini od oko 400 hektara, biti locirana proizvodnja sofisticirane opreme u mašinskoj i elektro industriji, zatim proizvodnja građevinskog materijala, industrija zelene energije, komponente za automobile koji se pokreću na nova pogonska goriva. Imaćemo sve što je u duhu inovacija, novih tehnologija i što stvara novu i veću vrednost”, rekao je Stevanović.\n“Poseta je, i sam predsednik je rekao, možda najbolja i najinteresantnija najznačajnija za Srbiju do sada. Ja sam u lično ime i u ime Ministarstva privrede, jako zadovoljan posetom Kini i verujem u dobre rezultate koji će uslediti”, zaključio je Stevanović.\n« Guitar Art Day 23. septembra u Smederevu\nDelegacija kineske pokrajine Hebei posetila Smederevo »


Završila sam Biološki fakultet, medjutim u poslednje vreme me mnogo zanima stomatologija - BOŠ Karijera\nZavršila sam Biološki fakultet, medjutim u poslednje vreme me mnogo zanima stomatologija\nPoštovani, završila sam Biološki fakultet, smer master profesor biologije, medjutim u poslednje vreme me mnogo zanima stomatologija,tj protetika i volela bih i time da se bavim. Volim svoju struku i radim kao profesor, ali bih volela da i pored toga radim na izradi proteza. Da li postoji neka šansa za tako nešto, da li mogu da izvrsim prekvalifikaciju srednje škole (gimnazija) i da naknadno upišem neki kurs za protetiku,a da mi ostane i diploma već završenog fakulteta? Hvala\nDrago mi je da ste već ostvarili uspeh u svojoj profesiji, i moram da naglasim da, nezavisno da li ćete u bilo kom trenutku promeniti posao, čak i u nekoj drugoj oblasti, Vaša diploma će uvek biti validna.\nPrema informacijama koje sam pronašla, zanimanje tehničara za protetiku je na nivou 5. stepena stručne spreme, što znači da je prvo neophodno da steknete osnovna znanja i ovoj oblasti i da se prvo prekvalifikujete za zubnog tehničara. Zubotehnička škola u Beogradu vrši programe za prekvalifikaciju, te možete da ih kontaktirate i da dobijete informacije iz prve ruke o tome šta je sve potrebno od dokumentacije. Više informacija o tome ćete pronaći ovde.


08. april 2019. 10:30:27\tPročitano 1556 puta\nNa ovogodišnjem takmičenju učestvovao je 71 učenik, sa ukupno 37 timova. Najviše tema se odnosilo na hranu, šta konzumiramo i kako hrana utiče na zdravlje potrošača, reklame i oglašavanje, internet trgovinu i njene zamke.\nPredsednik Centra za zaštitu potrošača Senta, Molnar Čikos Jozsef, otvorio je takmičenje i pozdravio učesnike i goste.\nGosti iz Srbije bili su predstavnici Ministarstva trgovine, turizma i telekomunikacija Slađana Petrović, načelnik Odeljenja za zaštitu potrošač, Ivana Prijević, pravni savetnik i Vera Vida predsednica Centra potrošača Srbije u čijem sastavu se nalazi i Centar za zaštitu potrošača Senta. Gosti iz Mađarske bili su Šandor Petrik, šef Odjela za zaštitu potrošača u Uredu vlade Čongrad, član Nacionalnog veća Mađarske, Bela Muhi i voditelj GENIUS Talenta .\nNakon završetka tekmičenja učesnike je pozdravio Kornel Toth, direktor Ekonomsko trgovačke škole i zajedno sa članovima komisije uručili nagrade i priznanja za učešće na takmičenju.\nTakođe, Vujičić Sava je rekao i da će se timovi Sentesi i Mako izvan Zentai trke takmičiti na ovogodišnjem GENIUS-u, au narednom periodu će i Zentini učenici moći da učestvuju na mađarskim takmičenjima.\nViše iz ove kategorije « Predstavnici CEPS-a u Briselu na sastanku pod nazivom „U susret izborima EU: Jačanje Evropske Unije za efikasniju zaštitu prava potrošača“ Uručene nagrade MOJ IZBOR za najbolje domaće proizvode i brendove »


U Srbiji se već duže od 25 godina svakog 31. januara obeležava Nacionalni dan bez duvana. Aktivnosti u okviru obeležavanja ovog datuma iz kalendara zdravlja upozoravaju javnost na štetne efekte upotrebe duvana i izlaganja duvanskom dimu, kao i brojne mere kontrole duvana. Ove godine, Nacionalni dan bez duvana obeležava se pod sloganom: „365 dana bez duvana“.\nDuvan svake godine ubije više od 8 miliona ljudi u svetu. Više od 7 miliona tih smrtnih slučajeva rezultat je direktne upotrebe duvana, dok je oko 1,2 miliona smrtnih slučajeva nepušača izloženih pasivnom pušenju (oko 1/7 su deca).\nDodatne informacije, edukativna zdravstveno-vaspitna sredstva i metode:\nO globalnoj pandemiji upotrebe duvana\nPušenje i kovid-19:\nAplikacija Instituta za javno zdravlje Vojvodine za mobilne telefone „Ostavi sad“, za podršku samoodvikavanju od pušenja. Preuzmite sa sajta: http://izjzv.org.rs/app/ostavisad/ ili koristite letak koji sadrži testove za procenu stepena zavisnosti, spremnosti na odvikavanje i QR-kôd ka aplikaciji za android mobilni telefon:\nPrednja strana letka sa testom za procenu spremnosti na odvikavanje i QR-kôdom:\nZadnja strana letka sa testom za procenu spremnosti na odvikavanje:\nLetak „Kako duvanska i srodne industrije manipulišu mladima“;\nPobednički plakati na takmičenju Instituta za jano zdravlje Srbije „Dr M. J. Batut“\nBojanka za decu uzrasta 6-10 godina: „Zdrava deca zdravi ljudi cigareta tu ne smrdi“:


Električna struja, često poznata kao struja ili elektricitet, podrazumeva proizvodnju i isporuku električne energije u dovoljnim količinama za rad kućnih aparata, kancelarijske opreme, industrijskih mašina, i omogućava dovoljno energije kako za kućno tako i za komercijalno osvetljenje, grejanje, kuvanje i industrijske procese.\nDelekovod u Lundu, Švedska\n2 Električna energija danas\nIako je bilo poznato da elektricitet nastaje kao proizvod hemijskih reakcija koje se dešavaju u elektrolitskoj ćeliji od kako je Alesandro Volta razvio voltni stub 1800, proizvodnja na takav način je bila i ostala skupa. 1831, Majkl Faradej je izumeo mašinu koja generiše elektricitet iz rotacionog kretanja, ali je trebalo skoro 50 godina da ta tehnologija dostigne komercijalno isplativi nivo. 1878, Tomas Edison je razvio i prodao komercijalno isplativu zamenu za gasno osvetljenje i grejanje korišćenjem lokalno generisanog i distribuiranog elektriciteta, u obliku jednosmerne struje. Razlog što je generisanje elektriciteta bilo blizu ili u okviru potrošačevih prostorija je što Edison nije imao načina za konverziju napona. Izbor napona bilo kog električnog sistema je kompromis. Povećanjem napona smanjuje se struja (elektricitet) i tako se eliminišu gubici usled otpora kabla. Na nesreću, pojačava se opasnost od direktnog kontakta i takođe se povećava potrebna debljina izolacije. Nadalje neke tipove opterećenja je teško ili nemoguće prilagoditi visokim naponima.\nNikola Tesla, ko je kratko vreme radio za Edisona i shvatao teoriju elektriciteta na način na koji Edison nije, izumeo je alternativni sistem korišćenjem naizmenične struje. Tesla je shvatio da pošto dupliranjem napona prepolovljava struju i smanjuje gubitke za tri četvrtine, samo naizmenična struja omogućava transformaciju između naponskih nivoa u različitim delovima sistema. Ovo je omogućilo efikasne visoke napone za distribuciju gde se rizik smanjuje dobrim dizajnom a relativno sigurne niske napone na mestima potrošnje. On je nastavio da razvija opštu teoriju svog sistema, razvijajući teoretske i praktične alternative za sve tadašnje upotrebe jedosmerne struje, i patentirao svoje napredne ideje 1887, u okviru trideset različitih patenata.\n1888, Teslin rad je privukao pažnju Džordža Vestinghausa, ko je posedovao patent za tip transformatora koji je mogao da podrži veliku snagu i bio jednostavan za proizvodnju. Vestinghaus je upravljao postrojenjem za osvetljavanje na naizmeničnu struju u Grejt Baringtonu, Masačusets od 1886. Iako je Vestinghausov sistem mogao da koristi Edisonove svetiljke i imao grejače, nije imao motor. Uz pomoć Tesle i njegovih patenata, Vestinghaus je 1891 sagradio električni sistem za rudnik zlata u Teluridu, Kolorado, sa generatorom na vodu od 100 konjskih snaga (75 kW) koji je pokretao motor od 100 konjskih snaga (75 kW) preko napojnog voda dugog 2,5 milje (4 km). Na kraju je 1893 Almarian Deker izumeo ceo sistem za trofazno generisanje struje u Redlandsu, Kalifornija. Zatim, u saradnji sa Dženeral Ilektrikom, koji je Edison bio prisiljen da proda, Vestinghausova kompanija je krenula u konstrukciju električne centrale na Nijagarinim vodopadima, sa tri Teslina generatora od po 5.000 konjskih snaga za isporuku elekrične energije postrojenju za preradu aluminijuma u Nijagari i gradu Bufalu udaljenom 22 milje (35 km). Električna centrala u Nijagari je počela sa radom 20 aprila 1895. Njeno otvaranje je postavilo kamen temeljac za prodaju električne energije za više od sto godina.\nElektrična energija danasUredi\nDanas, Teslin sistem naizmenične struje je još uvek primarni način isporuke električne energije potrošačima širom sveta. Iako se jednosmerna struja visokog napona (JSVN) koristi za predaju velike količine elektriciteta na veliku udaljenost, većina proizvodnje električne energije, prenosa, distribucije i prodaje se obavlja korišćenjem naizmenične struje.\nU mnogim državama, kompanije za proizvodnju električne energije poseduju kompletnu infrastrukturu od proizvodnje do prenosa i distribucije. Zbog toga, električna struja se posmatra kao prirodni monopol. Sama industrija je uglavnom dosta regulisana, često sa kontrolom cene i neretko je u posedu države. U nekim državama, trgovina u kojoj učestvuju proizvođači i distributeri funkcioniše.\nPoslednja izmjena na dan 5 januar 2017, u 13:54 č.\nOva stranica je zadnji put izmijenjena 13:54, 5 januar 2017.


Talibani pretraživali domove najmanje četiri medijska radnika u Afganistanu | MC_ONLINE\nTalibani su, kako navodi Komitet za zaštitu novinara, u Afganistanu pretukli najmanje dvoje novinara.\nfoto: screenshot YouTube/Global News\nKomitet za zaštitu novinara piše da su od preuzimanja vlasti u Afganistanu, talibani pretražili domove najmanje četiri novinara i zaposlenika novinskih agencija u toj zemlji.\nOsim toga, talibani su, kako navodi Komitet za zaštitu novinara, pretukli najmanje dvoje novinara koji su izvještavali sa protesta protiv preuzimanja talibanske vlasti iz afganistanskog grada Jalalabad.\nIz Komiteta za zaštitu novinara su poručili da talibani trebaju odmah prestati napadati novinare, pretraživati njihove domove i omogućiti im da rade slobodno i bez straha od nasilja ili odmazde.\nPretraženi su domovi najmanje tri zaposlenika njemačke televizije Deutsche Welle iz koje, kako piše Komitet za zaštitu novinara, nisu mogli otkriti više detalja o tome, ali su naveli da sarađuju sa njemačkim ministarstvom vanjskih poslova kako bi olakšali proces evakuacije svojih zaposlenika iz Afganistana.\nKomitet za zaštitu novinara piše da su talibani pretražili i dom freelance novinara koji je ranije sarađivao sa američkim novinarom Wesley Morganom. Morgan je, kako se navodi, za Komitet za zaštitu novinara rekao da se novinar čiji su dom pretraživali talibani nije bio kod kuće u to vrijeme, a ime freelance novinara neće biti objavljeno iz sigurnosnih razloga.\nTokom prve službene konferencije za novinare organizovane 15. avgusta ove godine u glavnom afganistanskom gradu Kabulu i nakon preuzimanja vlasti talibana u Afganistanu, glasnogovornik talibana Zabihullah Mujahid je rekao da privatni mediji mogu biti slobodni i nezavisni u toj zemlji i dodao da se tokom medijskog izvještavanja u obzir trebaju uzeti islamske vrijednosti, te da se novinari trebaju suzdržavati od rada “protiv nacionalnih vrijednosti”, piše Komitet za zaštitu novinara.\nIz Komiteta za zaštitu novinara su naveli kako su 9. avgusta ove godine talibani ubili menadžera privatne radio stanice Paktia Ghang, Toofana Omara i oteli novinara privatne televizije Gharghasht Nematullaha Hemata za kojeg do danas nije poznato gdje se nalazi.\nKomitet za zaštitu novinara je 16. avgusta 2021. pozvao Sjedinjene Američke Države da osiguraju sigurnost afganistanskih novinara zbog preuzimanja vlasti od strane talibana u toj zemlji, i da im hitno izdaju vize i omoguće siguran izlazak iz zemlje.


Poziv za dopisnike – Metafora\nMetafora je web magazin za kulturu, umjetnost i društvena istraživanja te će kao takav obrađivati teme vezane za muziku, film, pozorište, likovnu umjetnost, arhitekturu, filologiju i društvene aktuelnosti.\nPortal Metafora je pokrenut prvog dana 2017. godine s ciljem da upozna širu javnost s trenutnim dešavanjima u kulturi i da suoči bh. društvo s izazovima savremenih društvenih gibanja. Web magazin Metafora prvenstveno je namijenjen omladini tako da je i njegov sadržaj prilagođen interesima ove dobne skupine (muzika, film, pozorište, likovna umjetnost, arhitektura, filologija i društvene aktuelnosti).\nPovodom prvog rođendana Metafore pozivamo sve zainteresirane mlade ljude (od 18 do 35 godina) da se odazovu našem pozivu te da postanu dio našeg dopisničkog tima. Prijavom na ovaj konkurs otvara vam se prilika da usavršite praktična znanja iz oblasti žurnalistike, da upoznate nove ljude te da se profesionalno razvijete.\nSve što je potrebno kako biste postali dio naše malobrojne, ali odabrane ekipe jeste pismenost, opća obrazovanost i entuzijazam. Poželjno je da uz prijave pošaljete svoju kratku biografiju i jedan autorski članak.\nKontaktirati nas možete na e-mail adrese:\nRok za prijavu otvoren je do 31. januara 2018. godine, a broj pozicija nije ograničen.\nUnaprijed se radujemo lijepoj saradnji!\nDopisnici Društvo Featured Kultura Metafora Novinarstvo Umjetnost


Preminuo Remzi Klark, protivnik NATO bombardovanja SRJ - 11.04.2021, Sputnik Srbija\nRemzi Klark, američki državni pravobranilac u vreme administracija predsednika Džona Kenedija i Lindona Džonsona, preminuo je u 94. godini. 11.04.2021, Sputnik Srbija\nsvet, vesti, remzi klark, amerika, sad\n07:05 11.04.2021 (Osveženo: 07:07 11.04.2021)\n© AP Photo / Jim CooperRemzi Klark\nRemzi Klark preminuo je u svom domu u Njujorku, objavio je „Vašington post“.\nBio je kritičar spoljne politike SAD i protivnik američkih vojnih intervencija, kao i NATO bombardovanja SRJ.\nKlark je bio kopredsednik Međunarodnog komiteta „Slobodan Milošević“, a na sahrani bivšeg predsednika SRJ održao je govor.\nImenovan je za počasnog doktora Univerziteta u Beogradu i bio je nosilac Sretenjskog ordena drugog stepena, podseća Tanjug.\nKlark je na funkciji državnog pravobranioca SAD bio od 1967. do 1969. godine.


Grupa američkih kongresmena stiže u posetu Rusiji? - 20.01.2018, Sputnik Srbija\nGrupa američkih kongresmena stiže u posetu Rusiji?\nGrupa američkih kongresmena namerava da u periodu od narednih šest meseci poseti Rusiju, javlja RIA Novosti pozivajući se na neimenovane diplomatske izvore iz... 20.01.2018, Sputnik Srbija\n07:46 20.01.2018 (Osveženo: 07:51 20.01.2018)\nGrupa američkih kongresmena namerava da u periodu od narednih šest meseci poseti Rusiju, javlja RIA Novosti pozivajući se na neimenovane diplomatske izvore iz Vašingtona.\nKako je rekao, ta poseta je u pripremi, iako ništa još uvek nije definisano.\n„Ukoliko se takva poseta dogodi, ona bi trebalo da se realizuje u narednih pola godine. Sastav delegacije još uvek nije preciziran“, rekao je neimenovani američki diplomata.\nNešto ranije su američki mediji saopštili da su senatori iz redova republikanaca Ron Džonson i Džon Baraso odlučili da ne otputuju u Rusiju nakon što je Moskva odbila da njihovom kolegi Džinu Šahinu iz Demokratske partije izda vizu.\nTim povodom reagovala je Ambasada Rusije u SAD, koja je navode o tome da je Moskva kriva što je poseta kongresmena Rusiji otkazana nazvala „apsolutnom nepravdom“, štaviše, da je Rusija predlagala različite varijante rešenja situacije.\nJedan od predloga bio je i da se u zamenu za vizu američkim kongresmenima izdaju vize ruskim državljanima koji se trenutno nalaze na „crnoj listi“.


Cene na berzama u periodu od 25. do 29. decembra 2017. - AgroFin\nNaslovna Berze Cene na berzama u periodu od 25. do 29. decembra 2017.\nCene na berzama u periodu od 25. do 29. decembra 2017.\nPoslednja radna nedelja u 2017. godini je vreme da se svedu računi. Svi su već upoznati sa tržišnom situacijom, zbog čega se nećemo mnogo ponavljati. Međutim, pošto je kraj godine, da se ne bi zaboravili i da bi ostalo za nauk nije zgoreg pomenuti da je prva polovina ekonomske godine bila više nego odlična. Natprosečni rod gotovo svih ratarskih kultura je dobro doneo svakom tržišnom učesniku. Cene su bile na optimalnom nivou pa su svi, od proizvođača do prerađivača i izvoznika, bili zadovoljni. Međutim, novi rod je pomrsio račune mnogima, a po svemu sudeći i sledeća godina će biti za ne poželeti, bar njen početak. Suša i visoke temperature su najviše pogodile prolećne kulture, a najgore su prošli kukuruz i soja.\nPromet poslednje radne nedelje su činili isključivo pšenica i kukuruz. Cena pšenice je bila stabilna, dok je kukuruz zabeležio blagi cenovni pad, uz napomenu da su se kako kupci tako i prodavci teško pronalazili. Ukupno je prometovano 1.845 (+84,50%) tona robe, za šta su kupci platili 33.748.000,00 dinara (+53,21%).\nU Čikagu u odnosu na prethodnu nedelju, pšenica je poskupela 0,14%, a kukuruz je poskupeo 0,23%.\nZabrinutost zbog hladnog talasa u SAD koji bi mogao naneti štetu ozimoj pšenici uticala je na cenu pšenice u Čikagu.\nU Čikagu u odnosu na prethodnu nedelju, soja je pojeftinila 0,32%, a sojina sačma je pojeftinila 0,76%.\nPrognoza dobrodošle kiše u Argentini naredne nedelje uticala je na cenu soje.\nU Budimpešti u odnosu na prethodnu nedelju, kukuruz je poskupeo 0,73%.\nU Parizu u odnosu na prethodnu nedelju, pšenica je pojeftinila 0,62%, a kukuruz je poskupeo 0,98%.\nJačanje evra prema dolaru, uz dalji pritisak konkurencije iz oblasti Crnog mora na međunarodnom tržištu, uticali su na cenu pšenice u Parizu.\nPrethodni tekstRAS: Javni poziv za učešće u programu podrške sektorima prerađivačke industrije\nSledeći tekstDa mladi ostanu na selu


U Karavukovu je u petak, 12.9.2012. godine , u OŠ „Bora Stanković“ održana Izborna skupština Mesne podružnice Karavukovo Ekološkog pokreta Odžaka.\nU ime Inicijativnog odbora sastanak je sazvala Nada Jovanović, koja je, zajedno sa predsednikom Ekološkog pokreta Odžaka Ivicom Ćirićem , otvorila i predsedavala Izbornom skupštinom Mesne podružnice Karavukovo.\nU uvodnom delu Skupštine predsednik i sekretar Ekološkog pokreta Odžaka Ivica Ćirić i Dušan Mirković upoznali su prisutne sa dosadašnjim radom Ekološkog pokreta Odžaka, dok su članovi novoformirane Mesne podružnice Karavukovo govorili o problemima u Karavukovu i davali predloge za njihovo rešavanje.\nZa predsednika Mesne podružnice Karavukovo jednoglasno je izabrana Dragana Đorđević, diplomirani inženjer zaštite životne sredine. U Izvršni odbor, pored Dragane Đorđević, koja je član Izvršnog odbora po funkciji, izabrani su i Stevan Ilić, Momčilo Momčilović, Miroslav Spasić i Davor Marinković. Članovi Izvršnog odbora su se međusobno složili i jednoglasno za predsednika Izvršnog odbora izabrali Momčila Momčilovića.\nMesna podružnica Karavukovo je osma podružnica Ekološkog pokreta Odžaka i po tome je Ekološki pokret Odžaka verovatno jedinstveno ekološko udruženje građana u Srbiji. Do sada su osnovane mesne podružnice u Odžacima, Ratkovu, Bačkom Gračacu, Srpskom Miletiću, Bogojevu, Deronjama i Bačkom Brestovcu. Jedino naselje u odžačkoj opštini gde Ekološki pokret Odžaka nema mesnu podružnicu je Lalić.\nPosebna vrednost novoformirane Mesne podružnice Karavukovo je što su članovi pretežno mladi ljudi, a posebno to važi za članove Izvršnog odbora.


Slavlje u Moto GP posle pet godina i velika pobeda Dukatija\nVozač Dukatija Džek Miler pobedio je u trci Moto GP šampionata za Veliku nagradu Španije.\nAustralijanac je u Heresu došao do prve pobede posle skoro pet godina, druge u najjačoj klasi, a osme u karijeri.\nUjedno je Dukatiju doneo prvi trijumf na stazi Heres od 2006. godine.\nDrugo mesto zauzeo je njegov timski kolega Frančesko Banjaja, dok je treći bio Franko Morbideli iz Jamahe.\nVeliki krah doživeo je Fabio Kvartararo iz Jamahe, koji je startovao sa pol-pozicije, međutim, već na startu trke je počeo da „tone“. Delovalo je da je imao problem sa pneumaticima, pa je trku završio tek na 13. mestu.\nU poretku Moto GP šampionata, Banjaja je preuzeo prvo mesto sa 66 bodova, dok je Kvartarao drugi sa 64, a Maverik Vinjales treći sa 50.\n#dukati, #motogp, #pobeda\nSpisak dosadašnjih komentara za članak "Slavlje u Moto GP posle pet godina i velika pobeda Dukatija".\nProteklog vikenda u Arilju na stazi “Virovo” održana je trka za Otvoreni šampionat Srbije u moto krosu. Predstavnici naša dva kluba nastavili su sa sjajnim uspesima. U najmladjoj klasi MX65, viđeni su mnogobrojni… […]\nProteklog vikenda na igralištu FK Bip organizovan je 13. tradicionalni memorijalni fudbalski turnir ,,Jovan Gojković Cune i Vladimir Toković Toko“. U čast dva velika fudbalska asa nadmetali su se pioniri iz 8 klubova,… […]\nU nedelju 16. maja u organizaciji SK Zlatiborac na Tić polju održan je „Otvoreni kup Zlatibora“ u field streličarstvu. Kod seniora zlatne medalje su osvojili: Igor Dakić, Stefan Žikić, Vladimir Parezanović, Danijel Rađen,… […]\nKomunalna milicija kaznila Crvenu zvezdu sa 350.000 zbog prisustva navijača u “Pioniru”\nU beogradskoj dvorani je tokom prvog meča finalne serije bilo prisutno nekoliko stotina gledalaca Crvena zvezda savladala je Budućnost u prvoj utakmici finala ABA lige (82:78), nakon velike drame u završnici meča. Beograđani… […]\nNoć srpskih internacionalaca, rekord Pokuševskog, odlični Jokić i Bjelica\nMladi srpski košarkaš Aleksej Pokuševski je predvodio Oklahomu u pobedi nad LA Klipersima sa 117:112 i postigao lični rekord u efikasnosti sa 29 postignutih poena uz osam skokova i dve asistencije. Odličan je… […]\n“NAŠE DOMAĆE STVARI” – književno veče Mirka Demića\nSpisak dosadašnjih komentara za članak "Slavlje u Moto GP posle pet godina i velika pobeda Dukatija". Podelite vaše mišljenje sa nama. Pošaljite komentar klikom na dugme - napišite komentar.


Uhapšena lica osumnjičena zbog pljačke Kolorita-a - NewsHub\nUhapšena lica osumnjičena zbog pljačke Kolorita-a\n2016. listopad 02 12:39\nBANJALUKA - Banjalučani čiji su inicijali S.M. /42/ i R.K. / 40/ uhapšeni su zbog sumnje da su 16. septembra u banjalučkom naselju Tunjice opljačkali preduzeće "Kolorit", saopšteno je iz Centra javne bezbjednosti Banjaluka.\nVlasnik preduzeća prijavio je Policijskoj stanici Banjaluka-Lazarevo da mu je ukradena veća količina prodajnih asortimenata među kojima su fasada, podloge i ljepila, čime je pričinjena znatna materijalna šteta.\nPolicija je na osnovu naredbe Osnovnog suda Banjaluka, u mjestu Krupa na Vrbasu, pretresla kuću, poslovni prostor, kao i prevozno sredstvo koje koristi R.K, gdje su pronađeni i oduzeti predmeti koji su u vezi sa izvršenim krivičnim djelom.\nO svemu je obaviješten dežurni okružni tužilac, koji je naložio da se u redovnoj proceduri dostavi izvještaj protiv osumnjičenih.\nSrna nezvanično saznaje da su uhapšeni Stanko Malbašić i Relja Kovjenić.


Grad Pirot - Pomen kraj spomenika u Jevrejskoj ulici\nPredstavnici Pirotskog okruga, Grada, Jevrejske opštine, boračkih organizacija, RVS i SPS, danas su položili cveće na spomenik pirotskom Jevrejima, koje je 13.marta 1943 bugarska okupaciona vlast pohapsila i poslala u logor smrti Treblinka, odakle se niko nije vratio.\nU ovom pogromu pohapšeno je svih 178 Jevreja, njihova imovina opljačkana od strane bugarskih okupacionih vlasti, a oni vozom prebačeni do luke Lom na Dunavu odatle na posednje putovanje u zloglasni logor smrti Treblinka.\nDragana Tončić, načelnica okruga rekla je, da su pirotski Jevreji značajno doprineli razvoju grada, da su ovde doneli novu kulturu stanovanja, odevanja, novitete u trgovini, zanatstvu u svim oblastima kojima su se bavili. Zato su izuzetno zaslužni za razvoj grada koji ih nikad ne sme zaboraviti, a zlo koje su doživeli nikad ne sme da se ponovi.\nVidojko Panajotović, zamenik gradonačelnika konstatovao je da je poslednjih godina dosta onih koji prekrajaju istoriju, međutim prava istina je jedna. Zna se ko se borio protiv fašizma, a ko je bio saradnik ove naopake ideologije, koja više nikad i ni u kom obliku ne sme da se ponovi.


Oprez zbog mokrih i klizavih puteva | Analitika - Informativni Portal\nU Crnoj Gori danas se saobraća po mokrim i klizavim putevima, a dodatna opreznost je potrebna na dionicama gdje se izvode radovi.\nObjavljeno: 20. 11. 2018 - 08:20 Promjenite veličinu teksta: A A A\nKako su upozorili iz Auto-moto saveza, duž klisura i Rijeka, učestaliji su odroni.\nZimska opreme obavezna je do 31. marta na putevima gdje je to naznačeno saobraćajnom signalizacijom, bez obzira na vremenske uslove.\nIz Auto moto saveza su kazali da je upotreba zimske opreme za sva vozila koja učestvuju u saobraćaju obavezna na svim putevima, ukoliko postoje zimski uslovi na njima poput snijega, leda ili poledice.\nZbog rekonstrukcije na magistralnom putu Ulcinj – Krute, saobraćaj se obustavlja radnim danima od devet do 12 sati i od 14 sati i 30 minuta do 15 sati i 30 minuta, a vikendom, vikendom od devet do 17 sati, a noću od 22 do šest.\nZbog rekonstrukcije regionalnog puta Krstac – raskrsnica za Lovćen saobraćaj će biti obustavljen za sve vrste vozila od deset do 12 sati i od 14 do 16 sati.\nNa magistralnom putu Risan – Perast je, zbog izgradnje pješačke staze, promijenjen je režim saobraćaja sa dvosmjernog na jednosmjerni na mjestu radova.\nZbog geodetskih radova na magistralnom putu Bar – Ulcinj, saobraćaj će biti regulisan privremenom saobraćajnom signalizacijom.\nZbog sanacije mosta Meljestak na magistralnom putu Podgorica - Kolašin promijenjen je režim saobraćaja sa dvosmjernog na jednosmjerni.\nStanje na putevima AMSCG: Oprez zbog mokrih i klizavih puteva\nStanje na putevima Izvještaj Auto moto saveza Oprez zbog mokrih puteva i smanjene vidljivosti\nStanje na putevima Saobraća se po suvim putevima\nStanje na putevima AMS: Oprezno zbog mokrih puteva\nStanje na putevima Izvještaj Auto- moto saveza Oprez zbog mokrih puteva\nStanje na putevima AMSCG: Oprezno zbog mokrih puteva\nStanje na putevima Smanjena vidljivost po kotlinama


Bocan-Harčenko: Uvek smo uz Srbiju i Srbija uvek može da se osloni na Rusiju\n„Znajući stav Srbije u različitim fazama pregovora o statusu Kosova i najdosledniji stav predsednika Vučića, mislim da sada takav pritisak neće učiniti ono što bi oni koji ga koriste želeli od Srbije da dobiju“, rekao je ambasador za Tanjug.\n„Stav Srbije je dosta jasan i dosledan, priznanje je nemoguće, a postoji spremnost za pregovore i kompromis“, dodao je ambasador i podsetio da treba imati na umu i crvene linije.\nAmbasador je ocenio i da je dijalog veoma težak ali da je postao iscrpljujući s obzirom na stav Prištine i njenih predstavnika na čelu sa Aljbinom Kurtijem.\n„Sada se zna i potpuno je jasno šta je u suštini Haški sud, onaj koji je bio od 1993. i ovo što sada ostaje. Od samog formiranja nije imao ništa zajedničko sa vladavinom prava, pravom i pravičnošću“, rekao je ambasador i dodao da nikada do sada i nije zabeležen uravnotežen pristup prema zločinima počinjenim tokom ratnih sukoba na tlu bivše Jugoslavije.\n„Nikakav pritisak sada, a pritisaka je mnogo, vezano i za Haški sud, neće uticati na taj dosledan i tvrd stav“, smatra Bocan Harčenko.\nfoto: serbia.mid.ru/ vostok.rs


Dobre vesti za Čelsi, Bajern kupuje u Primeri! - Sportske.net\nDobre vesti za Čelsi, Bajern kupuje u Primeri!\nBavarci rešili da podmlade roster, sa tom namerom spremili ponudu za talentovanog ofanzivca iz Primere.\nEuforija u Engleskoj, maštaju o pet klubova u Ligi šampiona! Ovo su opcije, u kom slučaju četvrto mesto ne znači elitu?Kovač se ne miri sa porazom: "Novac ne pobeđuje uvek, ali Klope..."FIFA našla rešenje - Ograničavaju broj pozajmica!Stigla zvanična ponuda za Azara!Istorijski uspeh Engleza! Ima li neko da misli da PL nije najjača na svetu?\nPoznato je da je Bajern veoma zainteresovan za Kaluma Hadson-Odoija iz Čelsija, pokušali su u januaru da ga presele u svoje redove, ali su "Plavci" odbili njihovu ponudu od 40 miliona evra za usluge talentovanog krila.\nBavarci traže naslednike za Robena i Riberija, koji će po završetku sezone napustiti klub, kako im ističu ugovoru.\nJednan krilni fudbaler je, čini se, nadomak prelaska u redove kluba iz Minhena, ali je jasno da uprava želi još jednog mladog igrača sličnih karakteristika.\nIzgleda da su digli ruke od mlade nade "Plavaca" i da su se okrenuli ka krilnom fudbaleru Viljareala Samuelu Čukvuezeu.\nOvaj 19-godišnji fudbaler iz Nigerije je u tekućoj sezoni debitovao za "Žutu podmornicu" i jedna je od svetlih tačaka u slaboj sezoni za klub sa stadiona "De la keramika".\nUpisao je 16 nastupa u Primeri i postigao tri pogotka uz jednu asistenciju, u Ligi Evrope je na sedam nastupa upisao po gol i asistenciju, dok je na tri nastupa u Kupu kralja postigao dva pogotka.\nViljareal je pokušao da ga veže novim ugovorom, ali je Čukvueze to odbio, te Bajern narednog leta može da ga dobije za oko 25 miliona evra, što će najverovatnije i učiniti.\nIpak, imaće i konkurenciju, kako je za mladog ofanzivca interesovanje pokazao i Real Betis.


Odlaže se ski sezona u ovoj zemlji: Žičare staju s radom, sigurno do 13. decembra - Biznis Telegraf.rs\n21/11/21 | 14:58\nDirektorka jedne hrvatske turističke agencije kaže da klijenti koji su planirali putovanje u navedenom periodu, mogu da im se jave radi povraćaja novca u iznosu od 100%\nNedavna objava da od sutra, 22. novembra, cela Austrija ide u potpuni lokdaun (ne samo koronom najpogođenije pokrajine Salzburg i Gornja Austrija) - znači da od danas s radom staju i skijališta koja su već otvorena.\nTakođe, odlaže se otvaranje onih skijališta koja je trebalo da krenu s radom krajem ovog meseca, odnosno početkom decembra. Naime, karantin je na snazi do 13. decembra, i posebno pogađa trgovce, ugostitelje i hotelijere.\nIdeja je da se 10 dana, od sutrašnjeg ponedeljka, utvrdi da li su mere dale efekta, a u slučaju da jesu - lokdaun se 13. decembra ukida samo za vakcinisane protiv kovida-19.\nShodno tome, neka austrijska skijališta su još juče izvestila da od 22. novembre gase žičare do daljeg, zavisno od razvoja situacije. Primera radi, u Obertauernu, u regiji Salzburg, juče su objavili kako će zbog odluke austrijske Savezne vlade sve njihove žičare biti zatvorene - dok ne istekne karantin.\nZbog ovog zatvaranja, jasno je da i agencije koje organizuju putovanja u popularna evropska skijališta, gube deo posla vezan za otvaranje ski sezone, piše Seebiz.\nDirektorka jedne hrvatske turističke agencije kaže da klijenti koji su planirali putovanje u navedenom periodu - kada krene karantin - treba da im se jave radi povraćaja novca. U ovakvim situacijama, dodaje, novac se vraća u iznosu od 100% uplaćenih sredstava.


Izvor: Advertiser-Serbia.com, 14.Mar.2019, 18:37\nDragana Stanojević, zamenik direktora USAID Projekta saradnje za ekonomski razvoj, istakla je koliko je važno prepoznavanje aktuelnih tema i razmena znanja i >> Pročitaj celu vest na sajtu Advertiser-Serbia.com << iskustva.\nSrpska asocijacija menadžera (SAM), je udruženje profesionalnih menadžera koje okuplja preko 400 članova, rukovodilaca uspešnih firmi i timova od preko 90.000 zaposlenih koji godišnje realiziju posao vredan 12 milijardi evra. SAM u svom fokusu ima profesionalni razvoj menadžera, afirmaciju, profesionalizaciju i promociju menadžerske struke, povezivanje menadžera i promociju najboljih poslovnih praksi, kompanija, odgovornog, etičkog i održivog poslovanja. SAM je takođe usmeren i na kontinuiranu saradnju sa Vladom Republike Srbije i njenim institucijama putem zajedničkih aktivnosti koje imaju za cilj poboljšanje poslovne klime u Srbiji i unapređenje regionalne saradnje. Predsednica SAMa je Stanka Pejanović, izvršni direktor SAMa je Jelena Bulatović.\nKoje su sve promene pokrenute i kakve se reforme dešavaju u oblasti digitalizacije kako bi ona bila što efikasnija u funkciji biznisa, koji su sve koraci realizovani i šta očekuje učenike i nastavnike u procesu digitalizacije u oblasti obrazovanja, na kojim podsticajnim pravnim okvirima se radi...


Obama prosledio Senatu na ratifikaciju Sporazum o izručenju između SAD i Kosova\nSporazum o izručenju između SAD i Kosova potpisan je u Prištini 29. marta 2016.\nPredsednik Sjedinjenih država, Barak Obama, prosledio je američkom Senatu na ratifikaciju Sporazum o izručenju između Sjedinjenih država i Kosova koji je potpisan u Prištini 29. marta 2016., saopštila je Bela kuća.\nOvaj sporazum bi zamenio sporazum između SAD-a i Kraljevine Srbije o uzajamnom izručenju begunaca iz 1901. godine i odnosi se na Republiku Kosovo kao državu naslednicu bivše Socijalističke Federalne Republike Jugoslavije.\n„Sporazum zamenjuje zastarelu listu ekstradicijskih dela sa modernim pristupom ’dvostrukog kriminaliteta’, što će omogućiti izručenje zbog prekršaja kao što su pranje novca, zločina povezanih sa sajber kriminalom, i drugih novih prekršaja koji nisu deo sporazuma iz 1901. godine.\nSporazum takođe predviđa da se izručenje ne može odbiti zbog nacionalnosti tražene osobe i sadrži modernizovanu klauzulu o ’političkim prekršajima’. Sporazum predviđa i niz proceduralnih poboljšanja za unapređenje i ubrzavanje procesa ekstradicije“, stoji u saopštenju Bele kuće.


Ivana Španović: ''Rivalke me se plaše'' - Sportske.net\nIvana Španović: ''Rivalke me se plaše''\nNajbolja srpska atletičarka Ivana Španović rekla je danas da su konkurentkinje u skoku u dalj počele da je se plaše, jer pet vezanih medalja na velikim takmičenjima ne može da bude slučajnost.\nŠpanovićeva je na Svetskom prvenstvu u Pekingu osvojila bronzanu medalju skokom 7,01 metar, čime je oborila lični rekord, a potom je sa 7,02 to ponovila na mitingu Dijamantske lige u Cirihu, gde je bila najbolja.\n"Jedna medalja može da bude slučajnost, ali pet vezanih... Konkurencija zna da od mene može da očekuje velike daljine. Sigurno je i da se na takmičenjima neću pojavljivati nespremna. Mitinzi su mi važni zbog pripreme za velika prvenstva, na najvećim takmičenjima želim da budem najspremnija", rekla je Španovićeva grupi srpskih novinara u Berlinu.\nOna će sutra od 17.05 skakati na mitingu u Berlinu, čime će završiti ovu sezonu, koju je ocenila najuspešnijom do sada.\n"Miting u Berlinu će biti za moju dušu, da probam da ponovo skočim daleko i prikupim bodove za krajnji plasman najboljih skakačica na svetu. Ovo mi je jedna od uspešnijih godina s obzirom na to da sam osvojila dve medalje i bila nikad bliža osvajanju zlatne lige u ukupnom plasmanu", kazala je srpska nacionalna rekorderka u skoku u dalj.\nIvana Španović je dodala da je Evropsko prvenstvo u dvorani 2014. motivisalo za nastavak, jer je tu ispunila olimpijsku normu i "nije morala kasnije da je juri".\nTakođe, navela je da joj je nakon tog takmičenja prijala dvonedeljna pauza zbog povrede, tokom koje se odmorila.\n"Posle toga je sve bilo podređeno pripremi za Peking. Tu mi je bilo najbitnije da napadnem sedmicu i jako sam ponosna što sam to uspela dva puta, iako tehnički nisam to najbolje odradila. Skočila sam 7,01 sa ne baš 100 odsto svojih mogućnosti i to je nešto što mi stvara sliku o tome koliko stvarno ja mogu da skočim", kazala je ona.\nKao odskočnu dasku u karijeri navela je osvojenu bronzanu medalju na Svetskom prvenstvu u Moskvi pre dve godine.\n"Posle medalje u Moskvi došao je nalet samopouzdanja koji raste iz dana u dan i mislim da smo na pravom putu da napravimo nešto stvarno veliko", dodala je.\nŠpanovićeva je istakla da već razmišlja o predstojećim Olimpijskim igrama u Rio De Žaneiru i da je sigurna da će joj skok od sedam metara na njima doneti medalju.\n"Rio je definitivno najveći cilj sledeće godine, iako će biti svetsko dvoransko, kao i evropsko prvenstvo. Konkurenciju poznajem, ponovo će se pojaviti one koje skaču sedam metara, ali motiviše me i bodri konstantnost i što svake godine povećavam nivo", rekla je Španovićeva.\nOna je istakla da u Riju očekuje mnogo više uspeha srpskog sporta nego u Londonu 2012.\n"Biće sigurno mnogo drugačije nego u Londonu. Ovo je bila godina sporta, napravili smo neverovatne uspehe i stvarno sam ponosna na sve njih i što sam deo toga. U Riu će biti onako kako svi potajno želimo", rekla je Ivana Španović.\nPored nje, u Berlinu se nalazi i košarkaška reprezentacija Srbije, koja će danas početi takmičenje na Svetskom prvenstvu.\nŠpanovićeva je rekla da neće moći da ih isprati.\n"Volela bih da mogu uživo da ih pratim, ali to oduzima puno vremena kada sam na takmičenju, fokus mora da ostane samo na onome što ja radim", rekla je Ivana Španović.


Stanojević ispred Bobeka, treći na Partizanovoj večnoj listi\nStrateg crno-belih ispisao novu stranicu klupske istorije\nPobeda Partizana nad Dubočicom vredna plasmana u četvrtfinale Kupa Srbije ukrasila je 148. utakmicu Aleksandra Stanojevića. Na susretu sa srpskoligašem iz Leskovca šef stručnog štaba upisao je novu u nizu utakmica i zauzeo treće mesto na klupskoj listi trenera sa najviše mečeva na klupi.\nStanojević se 148. utakmicom >> Pročitaj celu vest na sajtu MozzartSport.com << osamio na listi crno-belih trenera pretekavši legendarnog Stjepana Bobeka sa kojim je do danas delio treću poziciju.\nAktuelni šefa struke Partizana, procentualno najuspešniji među konkurentima, do danas je klub iz Humske vodio na 102 susreta u Superligi, 30 evropskih mečeva i 16 utakmica u Kupu Srbije, a jedini treneri koji su crno-bele vodili na više utakmica su Ilješ Špic sa 206 i Ljubiša Tumbaković sa 405 utakmica.\nOva kalendarska godina se približava kraju, a do kraja godine Partizan očekuju još 4 takmičarske utakmice – tri u prvenstvu (protiv Novog Pazara 05.12. i protiv Kolubare 15.12. u Humskoj, a između njih i gostovanje 12.12. Metalcu u Gornjem Milanovcu), uz evropski meč protiv Anortozisa u Humskoj (09.12.).\nNaredne 2022. godine, već tokom prolećne polusezone, crno-bele očekuje (u ovom trenutku posmatrano) minimum 17 zagarantovanih takmičarskih utakmica, uz priliku da uspesima u kupu i evropi klub iz Humske dodatno uveća brojku izazova u aktuelnoj sezoni, a bude li tako, Aleksandar Stanojević bi tokom naredne jeseni mogao ozbiljno da napadne i 2. mesto večne liste.


To će, očigledno, pokušati da iskoriste "divljaci", koji su u većem broju viđeni na beogradskim ulicama ovog prepodneva i to ne samo u centru grada.\n- Danas kad sam dolazio na posao video sam kako je jedna žena na Banovom brdu ulazila u taksi poznatog udruženja, ali koje nije imalo TX tablice - rekla nam je sugrađanka N. V.\nPošto će biti mnogo i onih regularnih koji će izbegavati da voze u problematične delove prestonice, uvek će biti onih spremnih da to učine, ali po nekoliko puta većoj ceni od regularne.\nVrednost UV indeksa izmerena u 10 časova u Beogradu je visoka, stoji na zvaničnom sajtu Grada Beograda i Gradskog zavoda za javno zdravlje, te je neophodno da građani preduzmu adekvatne mere kako bi se zaštitili.\nOD "KINEZA" DO "ŠKODE" Evo koje su sve automobile VOZILI KOMUNALCI u prethodnih 10 godina\nKomunalni milicajci, kako su od nedavno "prekršteni", osim novog imena dobili su i 40 novih automobila na korišćenje, pa još i u novim crveno-belim bojama. Izbor je ovog puta pao na vozila marke "škoda", koji se prvi put nalaze u voznom parku beogradskih komunalaca.\nTEŠKA NOĆ Četiri udesa, DEVET POVREĐENIH\nKomunalna milicija: Taksista BEZ TX TABLICA snimljen na Terazijama NIJE “DIVLJAK”, ali je ipak - KAŽNJEN\nSnimak koji je naš sugrađanin Filip Vukša okačio pre nekoliko dana na Tviteru, a na kojem se vidi kako “divlji” taksista mirno prolazi pored komunalnog milicajca nasred Terazija, zapalio je društvene mreže, ali je posle njega reagovao i Sekretarijat za poslove komunalne policije.\n(UŽIVO) Vučić: Iako to ne piše u papirima EU, ja vam kažem - PRITISKAĆE NAS DA PRIZNAMO KOSOVO


(Ne)poverenje u organizacijama: Koliko "Petara" će zbog njega ostati bez posla?\n(Ne)poverenje u organizacijama: Koliko “Petara” će zbog njega ostati bez posla?\nNešto malo nakon okončanja vanrednog stanja, jedan od radnika u Srbiji, nazovimo ga Petar, dobio je direkciju da se vrati na radno mesto. Iako je upravo postao otac i iako je svoj posao mogao bez problema da obavlja od kuće putem računara, kompanija mu je naložila da se zajedno sa kolegama vrati na rad u kancelariji. Menadžement nije bio voljan da odstupi od svog zahteva ni uprkos tome što je Petar morao da putuje više od 30 kilometara do radnog mesta autobusom u kome je mogao da se zarazi koronom.\nZaposleni iz ove priče je nakon protivljenja dobio otkaz. Među njegovim kolegama krenula su pitanja: Šta je to što tera menadžment da vrati zaposlene na radno mesto iako mogu da rade od kuće?\nSvima njima je ostao “gorak ukus” u ustima i zaključak – nisko poverenje. Menadžmentu je bilo draže da ih “drži na oku”, nego da budu sigurni da će zaposleni ostati zdravi.\nMnogo je članaka i intervjua širom sveta koji govore da je bilo puno kompanija koje su pokazale nizak nivo poverenja tokom remote rada. Kompanija Dilojt je objavila poseban članak u kome poziva poslovni svet da kreira okruženje u kome će biti poverenja i gde će ljudi biti spremni da budu ranjivi pred drugima sa idejom da drugi imaju dobre namere i da će ih dobro tretirati. Ono što bi dobili jačanjem poverenja u organizacijama je višestruka dobit – veća lojalnost, saradnja, podela informacija i rast produktivnosti.\nIzgradnja poverenja se ne tiče samo smanjene kontrole – veće autonomije zaposlenih. Ona se tiče i obezbeđivanja prostora u kome možemo verovati da ćemo ostati zdravi, uslova u kojima verujemo da nas neće ostaviti bez posla i prihoda, okruženja u kome se prihvataju naše emocije i strahovi i u kome raspolažemo informacijama kojima možemo verovati.\nIako deluje da to ne bi trebalo da bude problem, neke kompanije ipak ne uspevaju da ostvare ovaj cilj. U razgovoru sa više sagovornica dolazimo do odgovora i zašto.\nDragana Mitrić – Aćimović, doktor organizacijske psihologije i osnivač Centra Culture Impact smatra da je u našem poslovnom okruženju još uvek previše “tradicionalnih organizacija” i “kultura moći” koje generišu nepoverenje.\n– U takvim organizacijama, koje su visoko centralizovane, moć je locirana u lideru ili hijerarhiji. Tu zaposleni ostvaruju slabu autonomiju, nemaju često pravo da donose ni najmanje odluke koje se tiču njihovog radnog mesta, a šta to znači ako ne nepoverenje u kapacitete čoveka? Takođe, čak i visoko obrazovani zaposleni se gledaju kroz minute rada, a ne ostvarenje, što govori da će ih neko stalno kontrolisati. U takvim organizacijama ni ranjivost nije prihvatljiva. Kao što lider ne može da pokaže slabosti, jer se portretiše kao savršen i nepogrešiv, tako nije prihvatljivo ni za druge da pokažu slabost, strah ili nespremnost. Dodatno, većina važnih stvari se taji, zadržava u menadžmentu, što opet vodi niskom poverenju među ljudima – objašnjava Mitrić – Aćimović.\nIvana Mihajlović, HR direktorka u Direct Media United Solutions mišljenja je da je period pandemije bio sjajna prilika za izgradnje većeg poverenja u organizacijama, ali da je to u većini slučajeva “ipak samo propuštena prilika”.\nNajčešći razlog je nespremnost ili nesnađenost ljudi na najvišim pozicijama da u vremenu krize fokus sa sebe i individualnog šoka i/ ili poricanja pretnji, usmere na brzo delovanje i odluke za širu dobrobit i održivost organizacija i odeljenja koje vode. Davanje smisla, smera i saosećanja u vremenu konfuzije, nesigurnosti, nelagode. To je najveći prioritet lidera u krizi koji, neretko, ostaje zanemaren, zbog čega se poverenje, umesto da jača i dalje gradi – gubi i vodi kompanije u neuspeh, objašnjava Mihajlovićeva.\nProblem niskog poverenja tokom i nakon pandemije će se javljati u svim zemljama Jugoistočne Evrope, upozorava doktor ekonomskih nauka i stručnjak za organizacionu kulturu Valentina Ivanić. Prema njenim rečima, recesija dovodi do rasta distance moći, što vodi “benevolentno autokratskom” rukovođenju.\nKada su u pitanju ekonomije regiona Jugoistočne Evrope, njihova društva se zovu “društvima javnog nepoverenja”. Osobenost tih društava se ogleda u činjenici da se radi o “društvima insajdera”, u kojima preovlađuje poverenje koje se formira unutar neformalnih grupa, a kultura komuniciranja je intimna, insajderska. U takvom tipu društava će u kontekstu smanjenog obima poslovanja i najave mogućih otpuštanja doći do snažnije kohezije unutar već formiranih grupa i izrazitijeg nepoverenja prema članovima kolektiva koji ne pripadaju ni jednoj od formiranih grupa. Ključni izazov u ovakvim situacijama je kako u uslovima rada na daljinu, učiniti vidljivim zaposlene koji inače “nisu vidljivi” ni kada su prisutni u organizacijama u redovnim okolnostima – navodi Ivanićeva.\nOna takođe kaže da očekuje rast poverenja u organizacijama koje posluju u kulturama niske distance moći, umerenog do visokog izbegavanja neizvesnosti i individualizma, u koje spadaju Amerika, Nemačka, Austrija i još neke zemlje.\nNaše sagovornice se slažu da ipak postoje rešenja za problem niskog poverenja u našim organizacijama. Deo rešenja je u osvešćivanju po pitanju aktuelnog stanja, koliko nas košta, i gradnji motivacije da se reši problem. Drugi deo je u upotrebi znanja kojima raspolažu naši i svetski stručnjaci.\nNeki od tih stručnjaka će govoriti na ovogodišnjoj regionalnoj Culture Impact konferenciji koja se održava od 29. novembra do 1. decembra 2020. Ove godine u online formatu, konferencija se odvija pod motom “Trust is the key word”, a njen Impact sponzor je kompanija Hooloovoo. Više detalja, agendu konferencije i kako da joj prisustvujete možete videti na sajtu www.cultureimpact.rs\nDa ima i dobrih primera i iskustava, kada je reč o poverenju u organizacijama, saznajemo od Jovane Zeljić iz Službe ljudskih resursa Erste Banke. Ona kaže da je u njihovoj organizaciji zabeležen rast poverenja tokom pandemije.\nPre nekoliko nedelja sproveli smo istraživanje među našim zaposlenima sa željom da utvrdimo šta je to što smo u vanrednoj situaciji radili dobro, a u kojim oblastima postoji prostor za poboljšanje. Rezultati su pokazali da su naše koleginice i kolege prepoznali da je apsolutni prioritet – zdravlje zaposlenih i klijenata. Način kako se naša banka uhvatila u koštac sa pandemijom, komunikacija ka zaposlenima, kao i briga o zaposlenima, su ocenjeni sa najvišim ocenama. To potvrđuje naše uverenje da smo ostali dosledni postavljenim prioritetima – navodi Zeljićeva, dodajući da je poverenje i inače jedna od prepoznatih korporativnih vrednosti Erste Banke.\nDobre primere i optimizam po pitanju poverenja beleži i tim “Heartcount” koji nudi aplikaciju koja prati raspoloženje zaposlenih u firmama u regionu i šire. Njihova Milica Jović, Chief Heart Officer, smatra da bar iskustva korisnika aplikacije govore da “poverenje definitivno postoji”.\n– Čak i ako u nekim organizacijama nije na zavidnom nivou, postoji velika želja i trud da se to i dostigne. Smatramo to velikim uspehom. Pandemija je uticala na to da obe strane, poslodavci i zaposleni, promene svoj mindset, daju jedni drugima veću slobodu i ostanu fokusirani na rezultate. Po feedback-u većine klijenata zaključujem da iz ove situacije izlaze mnogo jači, sa mnogo više poverenja, a dokaz je i to što većina kompanija potpisuje remote polisu rada zahvaljujući kojoj će zaposleni moći da biraju koliko će raditi remote, a koliko iz kancelarije. Naravno, ukoliko im to opis posla dozvoljava – objašnjava Jovićeva.\nculture impact/nepoverenje/otkaz/posao/rad od kuće


Jedan od kadrova iz trejlera\nGrupi reditelja filmskog studija “Zapruder Pictures” pošlo je za rukom da taj paralelni svet smesti u stvarnost, tako što su, scenu po scenu, kopirali trejler za igru “Grand Theft Auto V”.\nOni kažu da su radili mesecima i da su snimali na 33 različite lokacije.\nRezultat je zaista impresivan, što je morao da prizna čak i “Rokstar gejms”, koji je lansirao popularnu igru. “Grand Theft Auto V” je za samo tri dana kompaniji donela zaradu od jedne milijarde dolara.\nPogledajte novi trejler i uporedite ga sa originalom u donjem levom uglu...\nVIDEO > Igra kao stvaran svet:\nZEMLJA FUDBALA I KORIDE Koje reči ljude širom sveta asociraju na Španiju?\nNajnovija istraživanja pokazuju da su fudbal i korida stereotipi koji se u svetu najčešće povezuju sa Španijom.